Juancar Arregi Gasteizen, 42 egunetan bere hirugarren maratoia | DONOSTIARRAK Kirol-Kluba\nJuancar Arregi Gasteizen, 42 egunetan bere hirugarren maratoia\n2018, Maiatza 18 - 00:00 | muralde\n2003ko lehenengo ediziotik bosgarrengo aldiz iritsi nintzen Gasteizera.\nEgunsentia freskotasunarekin hasi zen, lasterketako lehenengo ordua 10-12 gradurekin eta itzal askorekin egin ahal izan genuelarik; amaieran berriz, 23 gradu eta eguzki ugari genuen Gasteizeko kale hutsetan.\nIrteera Iñigo Gonzalezekin egin nuen 3 ordutako erbiaren taldean, 12. kilometro arte urteroko ohiko ibilbidetik joan ginen. Hortik aurrera, maratoi erditik banatu gintuzten eta zentzu askorik gabeko bira, joan eta etorri igaro genituen Gasteizeko ezerezetik. 20. kilometroan taldearen atzean geratzea erabaki nuen, erosoago joan ahal izateko.\nMaratoi erdia 1h 29min 35 seg.tan igaro nuen, taldetik 11 segundotara soilik, nahiz eta pixkanaka alde egiten hasia zaidan, baina ziur naiz Kilometroak erortzen joan ahala, pixkanaka korrikalariak aurreratzen joango naizela.\nEz dago animaziorik, antolakuntzak ipinitako speakerrak ezin dute tristeagoak eta aspergarriagoak izan eta musika ez da batere aproposa. Gorpuzkiak jasotzen hasia naiz, banan bana, etorbide amaiezinak bakardadean eginez, eguzki sendo baten pean. Anoa-postua urria eta baldarra da, 5 kilometroro bi mahaietan bilduta egoten delarik, eskerrak banan bana goazen.\nGutxi ez balitz bezala, 40. kilometroa 3 ordutako denbora batetan pasatzen dut, baina 300 metroren ostean berriro ere 40. kilometroa adierazten zuten errepikaturiko beste bi kartel igaro nituen, gauzak hala helburutik zertxobait pasatuko naizela ikustarazten naute.\nAmaieran, helmugatik 3h 01 min eta 41 seg.tako denbora batetan igaro nintzen, goraipatu beharra dagoelarik lasterketako ikusle bakarrak azken 100 metro horietan aurkitzen zirela.\n42 egunetan 3 maratoi egitearen erronka amaiturik, denbora duin batetan (Treviso, Boston eta Gasteiz, hirurak 3h 01 minututan), giharretako arazorik gabe, primeran errekuperatuz.\nHelburua betetzeaz harro, hilabete eta erdian gauza ugari gertatzen direla kontutan hartu behar bait da (bidaiak, hotelak, familia, klima, lesio posibleak, egun txar bat…).\nZor aldean azarorako uzten dudana geratzen zait, maratoi bakar bat prestatzea, behar-bezala, altura hauetan oraindik zertarako gai garen ikusi ahal izateko.\nNik 2h 55 minutuko denboraren aldeko apustua egingo nuke, Donostian. Eta zuk?


Goiainen jartzekoa den enpresa kutsagarriaren kontrako aldarria hiriburura eraman dute - Gorbeialdea - Alea.eus\nGoiainen jartzekoa den enpresa kutsagarriaren kontrako aldarria hiriburura eraman dute\nErredakzioa 2020-07-27 10:00\nLarunbatean sinadurak bildu dituzte Gasteizen. / Urrunagako Administrazio Batzarra\nGasteizko Andre Maria Zuriaren plazaraino iritsi dira Agaleus taldeko SADER enpresaren jarduera Goiainen jartzeko asmoaren aurkako mobilizazioak. Legutioko herri plataformak mila sinadura baino gehiago bildu ditu.\nAsteburu honetan, Legution enpresa toxiko gehiagorik ez plataformako kideek eta hainbat legutioarrek sinadurak bildu dituzte Gasteizen, Agaleus taldeko Profersa/SADER enpresa Gorbeialdeko udalerrian instalatzearen aurka.\nUrrunagako urtegiari eusteko diketik 100 metro baino gutxiagora jarri nahi duten enpresaren kontrako plataformak mila sinadura baino gehiago bildu ditu jada.\nPlataformatik azaldu dute SADER (Hondakinak Deskontaminatzeko eta Ezabatzeko Sozietate Anonimoa) enpresak "osasunerako hondakin industrial arriskutsuak eta ez arriskutsuak" kudeatzen dituela, eta Jaurlaritzak ingurumen baimen integratua behar duen IBI enpresa bezala katalogatuta duela.


Mintzanet, bere ahotan – 19 orrialdea – Mintzanet\nOrdiziako Jakintza ikastolako ikasleak bidelagun Mintzaneten [bideoa]\nBidelagun talde berri bat heldu da Mintzanetera! Ordiziako Jakintza ikastolako ikasle talde batek bidelagun izateko konpromisoa hartu du. Egun hauetan hasi dira bidelariekin hitz egiten. Hemen dituzue Itsaso Garmendia eta Maddi Ruizen hitzak. Eskerrik asko!\nPosted on 2014-12-05 2019-05-24 Author MintzanetCategories Albisteak, Mintzanet, bere ahotanTags albisteak, euskara, jakintza ikastola, Mintzanet, mintzanet bere ahotan, ordiziaLeave a comment\nMertxe Garcia, bidelaria: “Hizkuntza bat ikastea ez da lan samurra, baina Mintzanet interesgarria eta praktikoa, eta ondo pentsatuta dago”\nElgoibarretik Bartzelonara joan zen bizitzera, eta Mertxe Garciak han pasatu ditu azken 40 urte hauek. Berak azaldu digun bezala, “XX. mendearen lehen erdian” jaio zen. Baina, hainbeste urte Bartzelonan bizi eta gero “ia ahaztuta neukan euskara; erabat etsita nengoen”.\nPosted on 2014-11-26 2019-05-24 Author MintzanetCategories Mintzanet, bere ahotanTags euskara, Mintzanet, mintzanet bere ahotanLeave a comment


| PHPWebquest euskaraz!euskaljakintza\nBy Maite on 2005(e)ko abuztuak 29 in orokorra\nEgun batzuk pasa dira jolausek Webquest eraginkorrak sortzeko bidea Edutekan artikulua idatzi zuenetik. Bertan, webquestak egiteko sarean topa daitezkeen webguneak aipatzen zituen eta gu, hari horretatik tira eginez, PHP Webquest eta Instant Webquest-era heldu ginen. Bietan adibideak sortu ditugu jakiteko zeinetan egiten den lan erosoen, zeinek eskaintzen dituen aukera gehien, zein testu editore mota duen… eta oso garbi dugu: PHPWebquest-ak txantiloia pertsonalizatzeko eskaintzen duen aukera eta prozesuan zehar ematen dituen azalpenekin gelditzen gara!\nHalere, programak bazuen eragozpen bat: ez zegoen euskaraz! IKTerook , nahiz eta nahiko lanpetuta ibili, udako egun batzuk hartu eta programa euskaratzeari ekin genion edonork gure hizkuntzan erabiltzeko aukera izan zezan. Euskaratutakoa, gainera, azken bertsioa da (PHPWebquest 2.0), egunotan martxan jartzen ari dena, eta nahiz eta oraindik batzuetan arazotxoren bat eman, lasai asko lanean hasteko moduan dago.\nPrograma erabiltzea eta webquest-ak sortzea oso erraza da, edonork egin dezake informatikako ezaguera berezirik gabe. Hainbat txantiloi duzu aukeran eta, onena da, behin horietako bat aukeratuta, nahi adina aldaketa sar ditzakezula (koloreak, hizki mota…) gure adibideetan ikusiko duzuen moduan. Testua sartzeko tresnak, hau da, testu editoreak aukera mordo bat eskaintzen dizkigu, horien artean beste gune batean gordetako flash-ak sartzearena!\nGainera, PHPWebquest programarekin webquest-ak sortzeaz gain, Altxorraren Bila eta miniquest-ak ere sor daitezke.\nGure asmoa irakasle guztiak teknologia berrien mundura erakartzea izanik, honelako jarduerak sortzera animatu nahi zaituztegu. Benetan erraza dela zin dagizuegu!!! Zuen Webquestak hemen sortu nahi izanez gero, egin behar duzuen gauza bakarra helbide honetara jotzea eta erabiltzaile kontu bat eskatzea da. Berehala jasoko duzue baimena lanean hasteko!\nDena den, gure aholkua da aldez aurretik ondo pentsatuta izatea edukia eta argazkiak prestatuta (sartu behar badituzue, behintzat) eta honela webquest-a sortzea minutu batzuetako kontua izango da.\nBaina egintzak bear dia, ez itzak (edo horrela esaten dute, behintzat) eta hona hemen magic-ek eta nik dagoeneko sortu ditugunak:\nWeblogak: zure iritzia mundura!\ne-postaz komunika zaitez


aralarko parketxea | Parketxe Sarea | 2 orrialdea\nTxorien orkestra sinfonikoa Ataunen\n26 apirila, 2015 Aralar Parke Naturalaaralarko parketxea,Ataun,Barandiaran Museoa,lizarrustiko parketxea,Mikel Olano,txori kantuaklzaldua\nIbilaldi berezia ospatu dugu gaur Barandiaran Museoan. 30 bat txoriren kantuak entzun, ezagutu eta desberdintzen ikasi dugu Mikel Olanoren eskutik Ataungo herri bidean zehar. Egia esateko, hori baino askoz gehiago ere egin dugu; natura entzuten ikasi dugu, gure inguruan gertatzen diren gauzak antzemateko belarriak soilik erabiliz eta esperientzia polita izan da benetan! Hemendik aurrera ikasitakoa praktikan jartzea soilik geratzen zaigu eta udaberria sasoi aproposa da horretarako!\nAtaungo saioa galdu baduzue, gogoratu datorren igandean, maiatzak 3, izango duzuela beste aukera bat txori kantuak ezagutzeko. Zegamako Anduetza Parketxetik irtengo da ibilaldia goizeko 10:00etan.\nAralarko lurrazpiko sekretuak ezagutu genituen atzo\n6 uztaila, 2014 Aralar Parke Naturalaakaitz txiki II,aralar,aralarko parketxea,Ataun,Barandiaran Museoa,felix ugarte,goierri,kobazuloa,lizarrustiko parketxealzaldua\nAtzo larunbata, eguraldi zoragarria bidelagun, Aralarko Akaitz Txiki II kobazulora egin genuen irteera. Bi talde osatu genituen Liarrustiko Parketxean eta batzuk Enirio ingurura gerturatu bitartean beste batzuk Akaitz Txiki II kobazulora sartu ziren, gero taldeak txandatuz.\nFelix Ugarte Elkartekoek azalpen politak eman zizkiguten Aralarko sorrera-prozesuaren inguruan eta Eniriotik ikusten diren tontor eta egitura geologiko aipagarrienak azaldu zizkiguten.\nAkaitz Txiki II kobazulora gogotsu sartu ziren partehartzaileak, Aralarko lurrazpiak zer eskainiko zigun jakiteko irrikitan. Kobazuloak ez zuen hutsik egin eta aste honetako euriteen ondorioz belaunetaraino busti behar izan zuten partehartzaileek aurrera egiteko. Bertako isiltasunaz eta iluntasunaz gozatzeko aukera ere izan genuen.\nHortaz, irteera polita izan zen atzokoa, egitura karstiko eta geologiko nagusien inguruan asko ikasteaz gain, abenturarako tartea ere izan genuen. Egia esan, bi talde bikain osatu genituen eta partehartzaileak izugarri gozatu zuten esperientzia honekin. Mila esker partehartzaile guztiei Gipuzkoako Parketxe Sarea eta Felix Ugarte Elkartearen izenean. Hurrengora arte!\nAtzo irteeran zehar ateratako argazkiak ikusi nahi badituzue klikatu hemen.\nArtelatzeko lantaldeko Mirenek egindako bideoa duzue ikusgai jarraian (mila esker Miren!):


Amamaren omenez • ZUZEU\nAmamaren omenez –\nIzan zinen, baina izango zara. Izan zinen laztandu eta ferekatu ninduena, zure altzoan lasaitu ninduena. Izango zara, oroimenean izango zarena. Zalantzak ditudanean, ezintasunean itota nagoenean, zure hitzen oihartzunaz bidea erakutsiko didana.\nAmama Virtu, Burgosen sortua, Mungian zendua. 60ko hamarkadan etorri zen Bizkaira gure amama, garai hartan bezala, beste askorekin batera. Burgosko herrixka batetik, aititerekin bikotetua, zegoeneko. Bilbon lehenengo, lan beharrak hala aginduta. Lanera etorri zineten, ezinbestean, bizitza hobe baten itxaropenean. Gogor aritu zinen. Ez, ez naiz lotsatuko aitortuz, gure amama garbiketan ibili zela. Are gehiago, lau haizetara aldarrikatuko dut, harro nago eta. Harro nago, etxeetako arropa, zoruak, lehioak edo sukaldeak; bulegoetako mahaiak eta altzariak (eta abar luze bat barne) tentuz zaindu eta ikuztea lan duina zela helarazi zenidalako.\nLanaldi luze eta gogorrak egin zenituen, zure seme-alabei etorkizun itxaropentsuago eskaintzeko. Eta baita lortu ere. Ondoren, nik ere etorkizun oparoago hori profitatu dut.\nBaina areago eskertzen dizudana, lanaren eta kemenaren balioa transmititu eta neureganatu zenidalako. Umiltasunez, apaltasunez.\nEta ez bakarrik aurretik aipatutako esparru hori, ez. Gure herrira, Mungi[a]ra, heldu aurretik, zure konpromisoa ere erakutsi zenuen lurralde honekiko eta onekiko. Zure bilobentzat hautua egin zenuen: ez zinen soilik abuela izango. Amama ere izango zinen. Ezin izan zenuen gure hizkuntza ikasi, ez bederen nahi izan zenuen bezala. Sakrifizio handiak egindakoa izan zinen amama, baina lagatutako ondare handiena hezkuntzan utzi zenigun. Zure seme-alabak ikastola kooperatiban nahi zenituela argi izan zenuela kontatzen zenidan. Horri esker, gurasoek herri honetako hezkuntza eta hizkuntza jaso zuten eta nik ere, behin ere, hori profitatu dut.\nBurgosen lehengusu batzuk baditut. Hasieran ez zuten ulertzen zerk bultzatzen gintuen gure lurraldeko hizkuntza hain sutsuki defendatzera. ¿Para qué tanta molestia? zioten. Baina amama gomutan, abuela gomutan uste dut ulertu dutela. Azkenik. Bai. Nik azaldu diet. Nerabezaroan ez nintzen ausartzen, baina geroago bildu dut adorea. Haiek ere herri-mugimenduan konprometituak daude eta horrek ere uste dut eragin izan duela. Baita heldutasunera heltzea. Baina, duda barik, amama Virturen ondare sakona.\nOrain, amama Virtu ez dago gure artean. Bere azken hatsa, duela gutxi joan zaigu. Dolua igarota, hitz hauek elkartzeko eta plazaratzeko adorea ere bildu dut. Izan daitezela, beraz, amama asko joan zaizkigun egun hauetan, merezitako omenalditxoa egiteko bidea.\nHorretarako, buka dezadan, poema xume batez:\nAmama Virtu gogoan,\nez baina negarrean,\nbaizik eta bihotzean.\nErakutsi zenigun bidean\njarraituko dugu ekinean.\nOparoan edo hutsean,


Larrialdi Zuzenbidea, Egilea Larrialdietarako Live | 169eko 191 orrialdea\nOstirala, uztaila 10, 2020\nEguzki-energiaren anbulantziak, bidea egiten dutenak?\n2013-en, Ingalaterrako Hegoafrikako Zerbitzu Nagusiak 36 bere ibilgailuak eguzki energiarekin bateratzen ditu, larrialdiko ekipamendu guztien eraginkortasuna hobetzen duena, bigarren mailako bateria sistema baten bidez. Proiektu honek Efficiency ...\nUraren erreskate sinestezina arriskutsua da\nMomentuko izua une libreko saio batean. Jordi Searleren bideoak NZ kayak-en erreskate uneari aurre egin dio. Kayakersek egoera arriskutsu batetik ihes egiten laguntzen du. Ur zuriak berezko arriskua du. Seguru egon testua idazten duzun bitartean ...\nMunduko Amerikako Medikuak Ipar Amerikako ikuspegi estrategikoa biltzen du\nLarrialdi Live\t 6 daiteke, 2014\nHOUSTON, TX — Apirilaren 30, asteazkeneko arratsaldean, MEDICAL WORLD AMERICAS Konferentzia eta Expo inaugurazioaren amaiera izan zen. 33 estatuetako eta 32 herrialdeetako mediku profesional ugari elkartu ziren.\nSamaritan ona zara?\nLanpetuta egun bat izan da. Bidean norabidean adin ertaineko pertsona batek bildutako pertsonen korapilo txiki bat nabarituko duzu. Begiradunek ez dakite zer egin. Gelditu eta lagundu al duzu? Orain, aplikazio berri bat dago: ...\nRob Bryant doktorearen Airway Kirurgikoa\nRob Bryant-ek MDFOR ELKARRIZKIEN ZEHARKAKA: 1: 200 AIRWAYSWHO: Cricothyrotomy beharra aurreikustea edozein pazienteetan, batez ere, aurreikusitako zaila airway.CricCon puntuazio sistema (baliogabea) lagungarria da maila gidatzeko ...\nMERS, 1st US Patient Improving\nINDIANAPOLIS - Indiana urte batez ospitaleratutako arnas birusa (MERS) lehen US kasu batekin, hasieran Ekialde Hurbilean agertu zen duela bi urte hobetzen ari da, estatu osasuna ...\nEmakumea 5 egunetan bizirik irauten du Colorado autobidearen kraskaduraren ondoren\nLarrialdi Live\t 5 daiteke, 2014\nFAIRPLAY, Colo. (AP) - Colorado emakume batek bere autoan berreskuratu du bost egunetan, Denverko hego-mendebaldeko landa autopistatik irten ondoren. Ibilaldiren arabera, Kristen Hopkins, Highlands Ranch igandean, 43 urte zituela aurkitu zuten AEBetan ...\nKlima-egokitzapena herri mailan\nKATHMANDU, 29 apirila 2014 (IRIN) - Munduko herrialde pobreenetariko batzuek oraindik ere dirua itxaroten dute klima-aldaketetara egokitzeko, beste batzuek plan sofistikatuekin inplementatzen ari dira, inolako finantziaziorik gabe ...


Desagertu diren Android lau funtzio | Androidea\nAndroidek aldaketa ugari izan ditu merkatura iritsi zenetik. Google-ren sistema eragileak asko eboluzionatu du denbora honetan guztian. Ezaugarri berriak, diseinu aldaketak eta hobekuntzak etorri dira denbora guztian. Nahiz eta, Android funtzioak ere ezabatu dira denborarekin, kasu askotan funtzio berriak sortzen dituzte.\nKendu ziren zenbait ezaugarri oso erabilgarriak izan ziren, beraz, ezabatzeak asko harritu zituen. Zenbait kasutan etsipena ere izan zen. Hori dela eta, Google sistema eragilean aldez aurretik jakinarazi gabe kendu ziren funtzio horietako batzuk bildu ditugu.\nZerrenda honi esker ideia argiagoa izan dezakegu urteetan Androiden izandako aldaketa ugarietako batzuk. Zer utilitate funtzio ezabatu ziren urteotan?\n1 Orain On Tap\n3 Zuzeneko karpetak\n4 Widgetak blokeatzeko pantailan\nOrain On Tap\nAgian da kendu berri den funtziorik berriena zerrendako. Funtzio hau telefonoetan zegoenez Android 6.0. Marshmallow. Funtzio honi esker nahi genuenean pantailan gertatzen ari zenari buruzko informazioa lor genezake. Nahikoa genuen luze sakatu hasierako botoia gure telefonotik.\nGero Now On Tap-ek informazio garrantzitsua bilatu du pantailan. Horrela, telefono zenbakiak gordetzea edo ekitaldiak antolatzea bezalako kontsultak egin ditzakegu. Baina, laguntzaile birtualen etorrera funtzio honen amaiera izan zen, erabiltzaile askoren tristurarako.\nAndroid erabiltzaile gehienek ezezagun handietako bat da. Batez ere Android 3.0 Honeycomb-ekin kaleratu zen. Aplikazio bat da editatu bideoak, ondo funtzionatzen zuena eta erabiltzeko nahiko erraza izateagatik nabarmendu zena. Beraz, zalantzarik gabe, erabiltzaile gehienek bideoak editatzeko erabil zezaketen zerbait zen.\nZoritxarrez, Google-k aplikazio honen garapena bertan behera uztea erabaki zuen, oraindik ezagutzen ez diren arrazoiengatik. Azkenean, 2013an aplikazioa behin betiko atera zen Play Store-tik. Beraz, proiektua ez zen inoiz gauzatu.\nAskok ezagutzen ez duten beste funtzio bat da, berriro ere zaharrenetakoa delako. Beraz, sistema eragileko beteranoek bakarrik jakin dezakete. 2009an jarri zen abian, abiarazle tresna gisa baimendu aplikazioei hasierako pantailan informazioa bistaratzeko. Hori guztia erabiltzaileak aplikazioa exekutatu beharrik izan gabe.\nLasterbide moduko bat bezala funtzionatu zuen. Helburua telefonoaren aplikazioei buruzko informazioa denbora errealean erakustea zen. Erabiltzaileak karpeta ikonoan klik egin behar izan du informazio hori ikusteko. Zoritxarrez, ezaugarri honek oso bizitza laburra izan zuen. Abian jarri zenetik eta inoiz ez da gainditu Android 1.5 Cupcake.\nWidgetak blokeatzeko pantailan\nAndroid-etik ere desagertu zen beste ezaugarri bat aukera da jarri widgetak blokeo pantailan Gailuarena. Helmugarekin batera sartu zen ezaugarri bat da Android 4.2. Goxokia. Hasieratik erabiltzaileek modu positiboan baloratzen zuten zerbait zen, izatez izugarrizko ospea izan zuen. Batez ere interfazearen zati bat pertsonalizatzeko baimena ematen du hori beti ezinezkoa zen pertsonalizatzea.\nBaina zoritxarrez, aldez aurretik jakinarazi gabe funtzio hori kentzea erabaki zen. Google-k ez du azalpenik eskaini, zalantzarik gabe zalantza ugari uzten dituen zerbait. Baina, desagerrarazi izanagatik damu gehien eman zigun funtzioetako bat da. Pertsonalizatzea baimentzen ez zuenez, baina erabiltzaileek oso estimatua zuten.\nHau da gurea hautapena Android-etik kendu ziren funtzio erabilgarrienetako batzuekin. Lau kasu horietan deigarriena da haietako batean ere ez zirela erabiltzaileei erabakiaren atzean dauden arrazoien inguruko azalpenak eman. Zalantzarik gabe, asko desiratzen duen zerbait. Gauza interesgarria da ikusi etorkizunean zer funtzio kenduko diren Android-etik. Zer uste duzu?\nArtikuluaren bide osoa: Androidea » Tutoretzak » Arrazoirik gabe desagertu ziren Android funtzioak\nBitxia den bakarra blokeatzeko pantailako widgeten ingurukoa da, oso erabilgarria iruditu zait. Orain tap-ak ez ninduen inoiz lagundu, ezin bainuen asmatu pantailan zer zegoen ...\nOppo R11S Urte Berriko Urteurreneko edizio berria ofizialki kaleratu da


BIZILABE TAILERRA: Errekuntza eta motore termikoen inguruko tailer teknologikoa — Eibarko Udala\nEibarko Udalak errekuntza eta motore termikoen inguruko tailer teknologikoa antolatu du zientzia eta teknologiaren mundu ikusgarrian murgiltzeko, esperimentatzen ikasteko. Tailerra doan izango da eta lehen hezkuntzako 5. eta 6. eta DBH 1. eta 2. mailako ikasleei zuzenduta dago. Izena emateko epea uztailaren 17tik abuztuaren 9ra zabalik egongo da.\nTramitatzailea: Eibarko Udaleko Garapen ekonomikoa, enplegua eta berrikuntza saila.\nHartzaileak: Eibarren erroldatutako LH5., LH6., DBH1. eta DBH2. mailakoentzat (10-14 urte bitarteko gazteak).\nNork emango du: ELHUYAR\nNon eta noiz: Indianokua Gaztelekuan, 2019ko irailaren 2tik 6ra.\nOrdutegia: 09:30etatik 11:30etara.\nTailerraren prezioa: Doan\nEskaera egiteko tokia eta epea: PEGORA, Herritarren Zerbitzurako Bulegoa, 2019ko uztailaren 17tik abuztuaren 9ra.\n"IKASTAROAK ETA TAILERRAK: MATRIKULA ORRIA" inprimakia behar bezala beteta (PEGORAn eta udal web orrian www.eibar.eus, eskuragarri).\nNortasun agiria eskatuko da emandako datuak egiaztatzeko.\nIkasle kopurua: gutxienez 5 eta gehienez 15.\nIzena eman duten pertsonen kopurua ez bada heltzen ikastaroa emateko ezarritako gutxieneko ikasle-kopurura, ez da ikastarorik egingo. Abisua udalaren web orrian emango da (www.eibar.eus), abuztuaren 26an.\nIzena eman duen pertsonen kopuruak ezarritako gutxieneko ikasle-kopurua gainditzen badu eta ezarritako gehieneko ikasle-kopurutik gorakoa ez bada, matrikula guztiak onartuko dira.\nMatrikularako izena eman dutenen kopurua ezarritako gehieneko ikasle-kopurutik gorakoa bada, ikasleen aukeraketa zozketa bidez egingo da. Zozketa udaletxean egingo da 2019ko abuztuaren 26ko 10:00etan. Zozketa era honetan egingo da:\nZozketa egin aurretik ikastarorako izena eman duten pertsona guztiekin zerrenda bat egiten da alfabetoaren arabera ordeatuta; bakoitzari zenbaki bat emango zaio.\nZaku baten sartuko dira zenbaki guztiak eta zenbaki bajar bat ateratzen da.\nOnartu diren pertsonen izenekin zerrenda bat egingo da. Zerrenda hori PEGORAn eta udalaren web-gunean egongo da 2019ko abuztuaren 26an, 12:00etatik aurrera.\nIkusi | Deskargatu ( PDF, 94 KB)


Azterlan | Emakume eta Neska Zientzialarien Nazioarteko Eguna\n2015ean Nazio Batuen Asanblada Orokorrak ofizialki aldarrikatu zuenetik otsailaren 11n Emakume eta Neska Zientzialariaren Nazioarteko Eguna ospatzen da. Egun honen helburua da emakumeak zientzian duen rola aldarrikatzea eta nesken artean bokazio zientifikoak bultzatzea. AZTERLANen ikerlari den Edurne Aguado doktorearekin hitz egin dugu egun honen garrantziaren inguruan eta bere esperientzia pertsonalari buruz.\nEmakume eta Neska Zientzialarien Nazioarteko Eguna nahiko berria da, zergatik uste duzu sortu dela beharra emakumearen rola aldarrikatzeko hain esparru zehatzean?\nOraindik ere hainbat esparru daude non emakumeen rolak gizonezkoenak baino ikusgarritasun gutxiago duen. Zientzia eta teknologia esparrua da horietako bat. Historikoki, ezagutza eremu hau eta horri lotutako ogibideak ukatu egin zaizkie emakumeei eta, horrez gain, gizarteko mugak gaindituta ere, batzuek lorkuntza esanguratsuak izan dituztenean, merezi zituzten aintzatespena eta ikusgarritasuna ukatu zaizkie.\nUste dut horrelako egun batek bi alderdi horiei erantzuten diela: ezagutza espezializatura hurbiltzeko aukerari zein esparru horietan emakueek egindako lana ikusgarri egiteari.\nEgun honetan aipamen berezia egiten zaie neskei ere. Zer uste duzu honen inguruan?\nDudarik gabe, formazioa eta hezkuntza lehen pausoa dira helduaroan gizarteko zein lan-munduko rolak garatzeko. Bere aldetik, hezkuntza sistemak funtsezko tokia dauka inguru hauek bi generoei era berdinean ikusgarri eta irisgarri egiteko, baina, horrekin batera, gizarte eta familia hezkuntzak horretarako oinarriak eskeini behar dituzte.\nGuztion esku dago emakumeak inguru zientifiko-teknologikoan egiten duen lana, genero rol baztertzaile edo mugatzailerik gabe, nesken zein mutilen begietan ikusgarri egitea eta, ondorioz, horrek bere islada izatea hezkuntza sisteman eta gizartean.\nZeintzuk uste duzu direla, egun, emakumeak zientziarekin lotutako ikasketa eta lanbideera bideratzeko muga nagusiak?\nDuela urte batzuk arazoa emakumeek goi mailako ikasketara eta ikasketa teknikoetara sarbidea izatea bazen ere, azkenean, hori lortu denean, ikusi da joera argia egon dela emakumeen artean espezializazio soziosanitario eta bio-sanitarioetara jotzeko, batik bat. Agian, nahiz eta azken urteetan egoerak asko egin duen aurrera alor honetan ere, ingenieritzak bezalako karrera teknikoek ez dute hainbeste emakume erakarri ezta industriako produkzio zuzenarekin lotutako lanpostuek ere (mekanizazioa, galdaketa-lanak...). Uste dut oraindik zenbait lanbide "gizonezkoentzakoago" bezala ikusten direla... eta, baliteke, hori izatea galga nagusia.\nNoski, enpresek ere errespontsabilitate handia daukate pertzepzio hau aldatzen laguntzeko.\nZure kasuan, nola deskribatuko zenuke zure esperientzia emakume zientzialari moduan eta inguru industrialarekin lotuta?\nNire aldetik, beti izan dut famlia-babes handia. Nire amak ez zuen ikasteko aukerarik izan eta beti bultzatu nau ikastera, nire zaletasunak jarraituz, formakuntza aurreratua jasotzera eta karrera profesional bat garatzera. Pertsonalki, ingenieritza kimikoa ikasi nuen, ziena emakume asko izan ohi dituen espezializazio bezala ere har daitekeen... baina doktoretza egin ostean, nire karrera profesionala nola bideratu nahi nuen erabaki behar izan nuenean, galdaketa teknologien alorrean murgildu eta espezializatu nintekeela ikusi nuen. Momentu hartan ez nuen inolako eragozpenik sentitu eta guztiz gai ikusi nuen nire burua. Egun, 9 urte daramatzat AZTERLAN Metalurgia Ikerketa Zentroan era askotako proiektuetan parte hartzen eta galdaketa enpresekin, zein bestelako industria metal-mekanikoekin kolaboratzen.\nGaldaketa enpresekin daukadan esperientzian ikusi dut emakume asko dagoela laborategi, ingeniaritza eta produktu garapen alorretan, besteak beste, eta, ordea, askoz gutxiago daudela produkzio zuzenarekin edota plantako beste lan mota batzuekin lotuta.


Metal eta Pop Rock eskaintza Bilborocken — Gaztezulo\nMetal eta Pop Rock eskaintza Bilborocken\nMetal eta Pop Rock eskaintza Bilborocken https://www.gaztezulo.eus/albisteak/metal-eta-pop-rock-eskaintza-bilborocken https://www.gaztezulo.eus/albisteak/metal-eta-pop-rock-eskaintza-bilborocken/@@download/image/franco_(5)_1471948197.jpg\nArgazkiak: Luis Miguel Barrio\nAste Nagusiarekin bat eginez, Bilborockaretoak doako 16 kontzertu hartuko ditu, Metal eta Pop Rock erakusketaren 31. edizioan.\nBilborock Aste Nagusian bisitatu beharrekotokia da; hilaren 27a bitartean, bertako Metal eta Pop-Rockerakustaldiaren hogeita hamaikagarren edizioaren erakusketa antolatu dute. Guztira, zortzi saio izango dira, estilo askotako 16 talderen emanaldiekin. Egun bakoitzean bi kontzertu izango dira; lehena, 20:00etatik aurrera, eta hurrengoa ordubete geroago hasiko da, 21:00etan.\nZortzi egunetan zehar, aukera zabala izango dugu entzungai, estiloen, jotzeko moduen nahiz kanten gaien aldetik, baina, betiere, kalitatekoak. Elortegi Anayaken pop-rock indartsua, Deiedraren folka, La Basuren rapa, Dekoten proposamen indiea, Gerenteren pop oso eta iradokitzailea, FRANCOrenproposamenaren eklektizismo dantzagarria, Ãšltimo Enemigoren hiri-rocka, Molikoteren punk-rocka, Penadas por la Leyren punka, edo Lomoken Hobokenen rock Ìn Ìblueshegoaldetarra Aste Nagusian zain dagoenaren aurkezpen ezin erakargarriagoa dira.\nBestalde, Grand Matterren rock metalizatua eta Chivoren stoner rocka izango ditugu, bai eta Evil Seedsen metal klasikoa eta In Thousand Lakesen death metal melodikoa ere; azkenik, aurtengo erakustaldia ixteko bi taldeak, 2016koBilbao Hiria sariaren irabazlea, The Flying Scarecrow, eta edizio bereko Bizkaiko talderik onena, Niketz.


20170728_refugiados - Info - UPV/EHU\n14 ikasle errefuxiatuk ikasketak jarraitzen dituzte UPV/EHUn\nUnibertsitateak harrera eta atentzio pertsonala ematen die Garapenerako Lankidetza Bulegoaren bidez, komunitatean bertako egin daitezen\n14 babes eske datozen pertsona matrikulatuta jada daude irailetik aurrera, unibertsitateko geletan, jatorrizko herritan hasi zituzten ikasketak jarraitzeko. Ikasturteon (2016/17) Kolonbia, Errusia, Sahara, Siria, Venezuela eta Yemeneko bederatzi lagun izan ziren ikasten, haietako batek master ikasketak bukatu ditu. Datorrenean (2017/18), haiekin batera, Afganistan, Iran Palestina, Errusia eta siriatik etorritako seik ere ikasiko dute UPV/EHUn. "Guztiek gure unibertsitateko laguntza ekonomikoa eta materiala jasotzen dituzte eta, aldi berean, unibertsitateko ikasleen eskubide osoak eta guztiak ere badituzte", adierazi du Idoia Fernandez Berrikuntzaren, Gizarte Konpromisoaren eta Kulturgintzaren arloko errektoreordeak.\nPrograma hau (Euskal Autonomia Erkidegoan errefuxiatuei arreta egiteko ekintzei buruzko erabakia) 2015. urtean UPV/EHUko Gobernu Kontseiluak aho batez onartu zuen, eta urteko 10.000 euroko fondo ekonomikoa erabiltzen du errefuxiatuen behar ekonomikoei aurre egiteko akademiko arloan. "Gure unibertsitateak konpromiso soziala du pertsonekin bere baldintzak hobetzeko, eta, zentzu horretan, gure ahaleginak bideratzen ditugu. Beraz, laguntza ekonomikoa eta materiala emateaz gain, errefuxiatuek asistentzia juridikoa eta bitartekaritza, hizkuntzaren arloko laguntza eta osasunaren eta psikologiaren eremuan ere sostengua jasotzen dute", Fernandezen esanetan. Miguel de Unamuno Ikastetxe Nagusiak, UPV/EHU %0,7 Elkartasun Fondoak eta Bilboko Udalak ere hartzen dute parte programa horretan.\nUPV/EHUk lau lan ildotan banatzen dituzte bere ekintzak:\nErrefuxiatuei oinarrizko asistentzia: hizkuntzaren arloko laguntza, asistentzia juridikoa eta bitartekaritza, osasun eta psikologia alorrean sostengua eta plazen erreserba unibertsitate egoitzetan.\nUnibertsitate eremuan sor daitezkeen premiei aurre egiteko ekintzak: errefuxiatu ikasleei unibertsitatera sartzeko aukerak lantzea eta beka eta laguntza akademikoak esleitzea, besteak beste\nErrefuxiatuen eta oinarrizko eskubideen inguruan eztabaida sortzea eta sentsibilizazioa sustatzea\nLaguntza ekonomiko a ikas-materiala erosteko eta garraiatzeko eskaintzea\nEuskal Herriko Unibertsitateko Garapenerako Lankidetza Bulegoak errefuxiatuak hartzen dituzten erakundeekin zuzenean egiten du lan. Hau da, CEAR (Comité Español de Ayuda al Refugiado), Cruz Roja eta ACCEM (Asociación Comisión Católica Española de Migración) elkarteek unibertsitatera bideratzen dituzte atzerriko lagunak, zeinak beren herrietan goi-mailako ikasketak egiten hasiak ziren.\nUnibertsitatera ailegatzen direnean, Garapenerako Lankidetza Bulegoko teknikariek gidatzen eta laguntzen diete unibertsitatera sarrera eskatzen, ikastegietan beharrezko paperak aurkezten eta matrikula egiten. Fernandez errektoreordeak honela azaltzen du: "Harrera eta atentzioa pertsonala da, kasu bakoitza berezia delako eta betebehar desberdinak dituelako: dokumentazio akademikoa itzultzea, ostatua bilatzea edota ikastegietara joateko laguntza ekonomikoa. Hasieran errefuxiatuak askotan, ia egunero, igarotzen dira Garapenerako Lankidetza Bulegotik, baina asteak pasa ahala bisitak luzatzen dira, gure unibertsitate komunitatean bertakotu dira eta".\nAzken ikasturtean (2016/17) bederatzi errefuxiatuk goi-mailetako ikasketak (Graduak eta Masterrak) egin dituzte unibertsitatean, Arabako Campusean bik eta Bizkaiko Campusean zazpik. Haietako bik masterrak egin dituzte. Batek ekainean amaitu du Enpresa Zuzendaritza Berrikuntzaren eta Internazionalizazioaren Ikuspegitik Unibertsitate Masterra. Besteak, bere aldetik, Sistema Elektroniko Aurreratuak egiten jarraituko du. Beste ikasle errefuxiatuek eta aurtengo sei berriek jarraituko dute gradu hauek ikasten: Farmazia, Odontologia, Ekonomia, Enpresen Administrazio eta Zuzendaritza, Telekomunikazio Teknologiaren Ingeniaritza, Kudeaketaren eta Informazio Sistemen Informatikaren Ingeniaritza, Politika Zientzia eta Kudeaketa Publikoa, Soziologia, Zuzenbidea, Itzulpengintza eta Interpretazioa.


Gautegiz Arteagako Udala - ARTIE DANTZA TALDEAREN 30. URTEURRENA OSPATUKO DAU GAUTEGIZ ARTEAGAK\nARTIE DANTZA TALDEAREN 30. URTEURRENA OSPATUKO DAU GAUTEGIZ ARTEAGAK\nGautegiz Arteagako dantza taldeak, Artie Dantza Taldeak, aurton ospatzen dau bere 30. urteurrena. Data hau gogoratzeko, zapatu honetan, uztailaren 29an, jai eguna antolatu dabe. Besteak beste, azoka bat, dantza ikuskizunak, erromeria edota Victor Sarriugarte, “el pintor de los ancestros”-en artista originalaren erakusketa bat egongo dira.\nZapatu honetan, uztailaren 29an, Artie Dantza taldearen (1987-2017), herriko dantza taldearen 30.urteurrena ospatuko da Gautegiz Arteagan, Artie Dantza Taldeak eta Gautegiz Arteagako Udalak antolatuta jai giroan igarotzeko egunea prestatu da. “Harro gagoz geure dantza taldeagaz. Herritar asko izan gara talde honen parte eta geure herriko esentzia bizirik mantendu dauen talde honi omenaldia egin gura deutsagu. Geure folklorea barik ez ginateke garena izango. Euskal Kultura geure parte nagusi bat da eta horrela aldarrikatu eta ospatu behar dogu”, nabarmendu dau Gautegiz Arteagako Alkateak, Juan Felix Naberanek.\nJai egune 120:00etan hasiko da, azokagaz. Geroago, 13:00etan, Artie Dantza Taldeak dantza ikusikuzna eskeiniko dau. Trikitixa giroa alaituko dau.\nEgun honetan terrikia errentzen izango da eta txosna be egongo da.\nArratsaldean, 17:30etan Kolombiako “Carmen Lopez” dantza taldeak saioa eskeiniko dau. Deskantsuan zozketa egingo da eta zozketarako txartelak herriko tabernetan erosi ahal izango dira. Giroa alaitzeko erromeria eskeiniko dau Ein Go taldeak.\nGainera, jai eguna borobiltzeko, uztailaren 28an arratsaldean, inaugurazio egunean, eta uztailaren 29 eta 30ean egun osoan zehar Kultur Etxean, Victor Sarriugarte artista bilbotarraren erakusketa egongo da. Bere ibilbide luzean zehar, baita José Miguel de Barandiarán edota Iñaki Azkunaren erretratugile bezala, antzinako gaiak etorkizunegaz batzen dauz. Bere obretan euskal folklorea aurkezten dau, dantzariak protagonistak izanda. Bere koadrotan euskal kultura irudikatzen dau baina ikuspuntu bereziagaz. Irudi errealistak eta surrealistak nahastu egiten dabe. Erakusketa abuztuaren 14rarte egongo da ikusgai. Abuztuaren 1etatik aurrera ordutegia astelehenetik barikura izango da 10:00etatik 14:00etara.


Bilboko topaketak 630 gaztetxo batu ditu gaur goizean Arriagan — Bertsozale Elkartea\nBilboko topaketak 630 gaztetxo batu ditu gaur goizean Arriagan\nBilboko 13 ikastetxetako 630 ikasle elkartu dira Arriaga antzokian gaur goizean bertsoaren inguruko ikasturte amaierako jaialdi handian, bertsoekin eta musikarekin gozatzera.\nBilboko Arriaga antzokia bertsoaren topaleku bihurtu da gaur goizean. Bilboko ikastetxeetako ikasleak bertan elkartu dira bertsoak eta kantak abestera, eta zelan ez, bertsolariak bat-batean entzutera.\nBilbon 32 ikastetxeetan eskaitzen da bertsolaritza proiektua, Bizkaiko Bertsozale Elkarteak eskaintzen duena Bilboko Udalaren laguntzagaz. Horietatik 13 egon dira gaur goizean Arriagan. Iaz egon ziren gainontzeko ikastetxeak, eta horrela, urte birik behin, denek dute parte hartzeko aukera.\nGaurko ekitaldia Josu Telleria eta Maddi Ibaibarriagak aurkeztu dute, Bil eta Bo pertsonaien laguntzarekin.\nIkuskizuna Huntza taldearen “Aldapan gora” abestiak lagundutako bideo batekin hasi da, bertan, gaurko protagonistan ezagutu ditugu.\nBertsolaritza ikasle gazteek aktiboki hartu dute parte saio osoan zehar, elkarri bertsotan galderak egin dizkiote bideoz, eta erantzunak jaso dituzte, bertso asmakizunak ere egin dizkiote elkarri, eta bertsolariei ere egin dizkiete hamaika galdera.\nBat-batean, Etxahun Lekue, Miren Amuriza, Xabat Galletebeitia eta Nerea Ibarzabal aritu dira. Gazteen bideoen bitartez jasotako galderak erantzun dituzte, eta publikora ere bajatu dira ikasle eta irakasleei abestera.\nBilbon bat-bateko taldeetan dabiltzen gazteak ere igo dira oholtzara, eta bertsotan zenbat gozatzen duten azaldu diete bertaratutakoei, eta bat-bateko taldeetan parte hartzera animatu dituzte.\nOier Ponce musikariak lagunduta, kanta zaharrak eta berriak kantatu dituzte gazteek, Arriagan abesbatza itzelak osatuz.\nAmaitzeko, ikastetxeetako ordezkariek diploma bana jaso dute bertsolarien eskutik. Datorren ikasturtean gehiago!


Olerkari zer da?\nAapaldietan irakurten doguzan neurtitzak ez dira olerkia, neurtitz areik irakurriz goznartukeran emon oi dauskuen gogo-zirradea ta barne-sakonetan nabaitu daroagun tamaltasun eresitsu ta gozatsua baiño.\nGaikeriaren zelai zikiñetan gogo-begiak lausotuta datzazan banaka batek ezik beste guztiak, batzuk geitxuago, beste batzuk gitxitxuago, nabaituten dabeela olerkia Izadia'ren edertasunak adikeran, nik uste. Baiña gitxi batzuk baiño ez gara auzartu ta alegintan Irazapenaren bikaintasunek eta beste jazokune askok, zentzu-begietatik sartuta, eresi ixil, samur ta azaldueziñez gogoa laztanduten dauskuen tamaltasun aratz orreik idazten. Jadesten\nete dogu, baiña, geure zentzuen gurari asegaitz ori? Bai, zera! Urrik emon bere ez. Gogo-barruan nabaituten doguzan zirrada, ots ixil ta\nizkuntza arrotza ingiratutea gaitza baizen eziña da. Soiña ta gogoa bardingeak dira; ta arimearen sakonak azaltzeko gorputzaren aal ta indarrak utsak izan.\nGure ganetik dagoan aalizate ikustezkorrak samurkiro gogo-zelaietan sortuten dauskuzan pitxien, (loren), urrin, (usain gozo), atzigaitza, atxilloeziña, baiño besterik ez dogu, ba ingiratuten geure neurtitzetan, goibeltasun ta atsekabeak negar-anpuluak azaleratuten debezan antzera: biotzeko samiñaren ezaugarriak malkoak izaten dira, baiña samiña ta atsekabea, bera, ez.\nSarri egon naz geure mendi ganetan Izadia'ren edertasuneri adi (oi, euskalmendi maiteak!), olerkiaren egoetan, gogoa zapartari, ona ta ederra betesten oldozkor, ta tamaltasunen asperenez gogoratu: «Ni baiño olerkari bikaiñagorik elitzake lurbiran, lipar onetan nabaituten dodan olerki au azaldu aal bainegi». Baiña, arimearen izkuntzea ta gorputzarena alde aundikoak diranez gogo-izkuntzea soin-izketeaz ezin azaldu gura gendukeanez. Besterik\neziñean, edertasun eta jazokunen eragiñaz geure gogo-zelaietan nabaituten dogun urduritasun baketsua, irudimenen indarrez azaldutea, besterik ez da olerkia.\nGure Onaindia Aba agurgarri ta olerkari argi baizen idazle jakintsuak ederti guztien gan jarten dau olertia, erestia baiño bere gorago. Olerkia ta eresia biak datoz etorri sorgu edo emoi batetik; bere ixil-barruan nabaituten dabezan otsak itzez azaltzen alegintzen da olerkaria; eta ereslaria otsez. Eresia olerkia baiño nabaigarriago yakula adirazten auzartuko nintzake ni neu: biotz-zirkingarriago. Iturri bateko urak diranez, biak eroan oi gabez gaiagandik aldenduta, gogo-zelaiak-zear eder, bikain, maitagarri ta onez mozkor, ego ikustezkorretan, atsegin ezaungeen landa arroizetara.


Halloween; ospatu behar al dugu? — dantzan.eus\nHemen zaude: Hasiera › Hemeroteka › Halloween; ospatu behar al dugu?\nHalloween; ospatu behar al dugu?\nAEBetan horren ezaguna den Domu Santu egun bezperako festa mundu osora hedatu da, baita Euskal Herrira ere; dena den, ohitura hau ez da uste dugun bezain arrotza.\nUrtez-urte, geroz eta haur gehiago mozorrotzen dira gaurko egunean. Beldurtzeko jantzi, saskia hartu, eta ate-joka ibiltzen dira batetik bestera, "saria ala ziria!" oihukatuz. Atea irekitzen duten askok oraindik ez dute tradizio hau besarkatu, eta zur eta lur gelditzen dira maskarekin mozorrotutako haur kuadrilla batek goxokiak eskatzen dizkienean.\nAskoren ustez, AEBetatik etorritako "moda" bat besterik ez da Halloween, gure ohiturekin zerikusi gutxi duena. Domu Santuko eguna betidanik ospatu dugula jakina da, baina arrotz egiten zaigu kalabaza eta sorgin kutsuko festa. Dena den, Halloween ez da uste dugun bezain urruna guretzat; Euskal Herriko hainbat txokotan ospatzen zen duela urte batzuk.\nDantzan atariko idazle Oier Araolazak ikerketa egin du, eta gauza harrigarri bat topatu du; gure aiton-amonek kalabazak hustutzen zituzten, ondoren barruan kandelak sartu, eta bidean jarrita, jendea beldurtzeko (It: dantzan.eus). Beraz, Araolazaren esanetan, Halloween ez da ohitura arrotz eta ezezagun bat guretzat.\nHori bai, uka ezina da ohitura honen inbasioa; gurean galduta bazegoen ere, urtetik urtera sekulako indarra hartzen joan da, eta egun, haur gehienek ospatzen dute (eta baita gurasoek ere). Filmek, telesailek... kultura globalizatuak festak globalizatu ditu. Orduan, ospatu behar al dugu Halloween? Hildakoen Egunean festa egin nahi baduzu, zergatik ez? Ondo pasatzea da garrantzitsuena!


Martxa beraren doinuak\n26 uztaila, 2017 Garai batean 523\nUrretxun egun bateko geldialdia egin zuen zutabe batek. Telesforo Monzonek hitz egin zuen, udaletxetik, 1977ko abuztuaren 7an.\nBerrogei urte igaro, eta aldarrikapen berdina bere-berean baldin badago, arazoak dirauen seinale. Euskal presoen gaiarekin horixe gertatzen da. Lau hamarkada pasatu dira 1977ko manifestazio uholdetik eta amnistiatik. Baina orduko puntu berberean dago afera. Denbora pasatu ez balitz bezala.\nAskatasunaren Ibilaldiak ordura arte inoiz ez bezala atera zuen euskal presoen egoerari irtenbidea ematearen beharra, kalera. Edo errepidera, hobeto esan. Euskal Herria lau aldetatik zeharkatu baitzuen martxa hark, 1977ko uztailetik abuztura bitartean. Arazuriko soroetan (Nafarroa) bukatu zen, Iruñea alboan —hiribiruan biltzea debekatu zien Espainiako Gobernuak—, milaka lagunen babesarekin (300.000 diote kronikek), eta poliziaren trabekin.\nBerrogei urtera, eta 20. urteurrenean ere (1997) egin zenaren antzera, beste martxa batekin gizarteratu dute, aurten, presoen auzia.\nAskatasunaren Ibilaldia 1977ko uztailaren 10ean hasi zen, lau tokitatik, Amnistia eta autonomia estatutua kontsignen alde. Abuztuaren 28an bukatu zen, Arazurin. Amnistiaren Aldeko Batzordeek eta auzo elkarteek antolatu zuten, euskal alderdi eta sindikatuen babesarekin. Zutabe bana abiatu ziren Aguraindik (Araba), Lodosatik (Nafarroa), Gernikatik (Bizkaia) eta Zarauztik (Gipuzkoa), eta pasatzen ziren herrietan jendea batu zitzaien. Guztien Iruñerrian bat egin zuten, batera bukatzeko.\nAldaketa politiko garaia zen, eta munduaren aurrean euskaldunen batasuna eta indarra irudikatu nahi zuen. Mobilizazioaren ideia Telesforo Monzon politikariak iradoki zuen. Kataluniako Marxa de la Llibertat (1976) eta Gandhiren Gatzaren Martxa (1930) zituen iturri.\nAskastasunaren Ibilaldia Beasaindik igarotzen; atzean, Indar lantegi zaharra. / Argia\n1977a urte mamitsua izan zen Euskal Herriko politikan. Indar abertzaleek Xibertako elkarrizketak Askatasunaren Ibilaldia hasi baino hiru hilabete lehenago izan ziren, Angelun (Lapurdi), Monzonek sustatuak haiek ere. Porrot egin zuten. Ekainean, berriz, Espainiako lehen hauteskundeak izanak ziren. Han eszenaratu zen euskal alderdien arteko dikotomia: parte hartzearen aldekoak, eta abstentziora jo zutenak.\nEskubide demokratikoen peskizan, amnistiaren aldarrikapena zabaldu zen, euskal gizartean. Goierrin gertatu zen hilketa bikoitz batek asko gaiztotu zuen, ordea, egoera: Guardia Zibilak martxoaren 8an Sebastian Goikoetxea ibartarra eta Nikolas Mendizabal Zaharra zaldibiarra hil zituen, tiroz, errepideko kontrol batean, Gabiriako Altzibar parean. Kotxeko hirugarren kidea, Francisco Aldanondo ondarrutarra, zauritu zuten.\nEspainiako Gorteek 1977ko urriaren 15ean onartu zuen Amnistia Legea, eta, hain justu, Aldanondo «azken» preso politikotzat aurkeztu zuen Espainiak. Berehala beteko ziren kartzelak berriz, ordea.\nAskatasunaren Ibilaldia, bestalde, Migel Angel Apalategi Apala ataundarraren askatasunaren aldeko bozgorailu ere bihurtu zen. Frantziako Poliziak atxilotu zuen, eta epaitu eta Espainiaren esku ez uzteko, gose greban zen. Estradizio eskaera abuztuaren 2an eztabaidatu zuen Aix-en-Provenceko Auzitegiak. Aurrekaria jar zezakeen.\nGoierrin hiru egun\nLegazpin manifestazioa 1977ko maiatzean, Amnistiaren Aldeko II. Astean. / Argia\nAskatasunaren Ibilaldiko Martxoak 3 zutabea Antzuolatik sartu zen, Goierrin. Abuztuaren 7ko arratsaldean Zumarraga-Urretxun zen, eta Juanito Arbizu alkate urretxuarrak hartu zituen ibiltariak. Ederrenan ekitaldi bat egin zen; Telesforo Monzonek eta Miguel Castells abokatuak hitz egin zuten.\nAbuztuaren 8a atsedena izan zen. Legazpin hainbat zinegotzik hartu zuten; ez hala Prontxio Larrañaga alkateak. Josu Mujika hildako etakidearen hilobian loreak jarri zituzten.\nAbuztuaren 9an, Ormaiztegirantz jarraitu zuen martxak. Gabiriako bidegurutzean, Mendizabal eta Goikoetxea hil zituzten lekuan, geldialdia egin, ikurrina eta loreak utzi, eta Eusko gudariak abestu zuten. Zutabearen lehenengo asanblada Ormaiztegin egin zuten, «antolatzeko eta bidean zehar sortuz zihoazen arazoei aurre egiteko». Ordena zerbitzu bat atondu zuten, besokoekin.\nLazkaon ere geratu zen zutabea. Alkateak osoko bilkura deitu zuen, eta Ibilaldiari atxikimendua eman zion udalbatzak. Eguneko helmuga Tolosa zen, baina Ataunera desbideratu ziren, frontoian Apalaren aldeko ekitaldia egiteko. Zutabean ziren flandiarrek ere elkartasuna eman zioten ekimenari.\n« Olaranen aukerak\nSukarra37: ‘Anaiei’ »


Papera / digitala — Eibar.ORG | Eibarko peoria\nHemen zaude: Hasiera / Blogak / Ingelesen hilerria / Papera / digitala\nHau berria da: informazio orokorren artean (gehigarrietatik kanpo), blogen inguruko albistea Berrian gaur! Baina, adi, Txinako blogak dira gaia, Microsoftek ez dakit ze gaiztakeria adostu duela komunistekin... ja ja.\nHilabeteak daramatzate blogen kontuekin lanean, eta aterako dituzte blogak Berrian, horren dudarik ez dago. Martxelo Otamendi zuzendaria ere hizlari da Gaztelumendik UEUn antolatutako blogen inguruko ikastaroan, baina ez duzu ikusiko informazio orokorreko albisterik euskal blogen ingurukorik edo euskarazko blogetan sorburua duenik (ezta orohar, Interneten inguruko ezer: Kultura Sailak konbokatoria estandar baten bidez web baten bidez berri ematen badu, bai, orduan irteten da). Ez Wordpress euskaratu dela, ez komunitate bat han edo hemen bizi-bizi dabilela, ez Foru Aldundiak adarra jotzen diela blogista euskaldunei... Txinako blogarien gorabeherak, berriz, albiste dira.\nUdako txozna bat gara orain. Itxaferuak, erraldoiak, koloretako izozkiak, postalak eta blogak. Egunero euskal blogosferako gune baten aipamena agertzen da Berrian. Hasteko modu bat da, hasiera. Aurrerantzean gehiago izan daiteke. Erreferentziak beharbada, iturri berriak. Nork daki. Berriako kazetarien plantila, blogosfera honetako gehienak baino gazteagoak dira gainera, eredu behar lukete, ispilu beharrean. Bitartean, atera beste bat, beroa egiten du eta.\nGai hau izan genuen hizpide zapatu arratsalde batez lagun batzuk ere. Egunkariak (off line medioak) eta blogak aztertuz ibili ginen, garagardo arteko eztabaida batean. Han ziren, idazle eta editoreak, Berriako kolaboratzaileak eta blogile, zale eta lagun batzuk. Egia da, ez dugu lortzen informazioa batetik bestera garraiatzerik. Beldurra dago, mesfidantza, medio berrien ganeko segurtasun eza, ezezagupena.... ez dakit. Gertatzen ari da. Eta larria da.\nGaleuska horretaz ez dut jardun nahi. Jorge Gimenezek, deabruak sortu ditu nahinon, krisiaz dihardu EZgaeren antzera, eta zenbakiak ez dizkigu erakusten. Fotokopiak direla, maileguak direla, Internet dela... gero eta mezu fobikoagoak pasatzen dituzte. Gu ordea, oharkabean... Eta gure kulturaren ordezkariak dira. Pentsa, Gara bezalako egunkari batek Xabier Mendiguren "el abogado del diablo" izendatu zuen, maileguen kontra agertzeagatik. Editorea eta idazlea den aldetik.\nTira, hau da gure mundua. Papera, digitala eta euskaldunak.


Haur-minbiziaren Nazioarteko Egunaren harira, Star Wars sagako KaTy eta bere laguntzaileak Donostia Ospitaleko Pediatria Unitateko neska-mutilak bisitatu zituzten atzo arratsaldean.\nBisita berezia izan zen; txikien artean bizipoza eta harridura zabaldu zuten George Lucasek sortutako sagako pertsonaiek. Hori bai, gustura jaso zituzten eramandako opariak. Jarraian, egunak utzitako argazki-kronika.


Flash Mob deialdia Zubietan martxoaren 20an — dantzan.eus\nHemen zaude: Hasiera › Albisteak › Flash Mob deialdia Zubietan martxoaren 20an\nFlash Mob deialdia Zubietan martxoaren 20an\nFLASH MOB erraldoia Zubietan (Gipuzkoa) egingo dugu, martxoaren 20an, igandea, eguerdi partean. Zubietako plazan elkartasun uholdea sortzuko dugu, energia transformatzaileaz inundatzea, eta Zubietako bizilagunei besarkada bat ematea gipuzkoar guztion partetik.\nMartxoaren 20a egun berezia izango da, dudik pe, karga sinboliko handia izango duena. Deialdia zabaltzen laguntzen bagaituzue, eta milaka herritarrek erraustegiaren proiektuan moratoria eskatzen badugu, moratoria lor genezake. Zergatik ez. Dantza egiten duen herriak edozer lor dezakeelako. Zarautzen lortu zen txoznak munoara ekartzea. Eta gogoratzen ze ondo pasa genuen?\nKoreografia oso potentea da, baina baina ikasteko oso sinplea. Internet bidez dantza ikasi nahi dutenentzat ere bizpahiru aste barru tutorialak igoko ditugu. Eta aurrerago ensaio orokorrak antolatuko ditugu Usurbilko kiroldegian, martxoaren 20rako dantza jakinda izan nahi duten gipuzkoar guztiek dantza ikasteko aukera izan dezaten. Martxoaren 20an bertan ere izango da dantza ikasteko aukera, egingo diren tailerretan. Aitzakiarik ez dago beraz, martxoaren 20an zubietarrei maitasuna eta babesa erakusteko.\nAdi beraz. FLASH MOB, martxoak 20 Zubietan, osasuna atez ate, MORATORIA, errausketarik ez.\nMesedez, lagundu gaitzazu zure lagunen artean mezu hau zabaltzen.


kritiken hemeroteka » Arantxari, guziaren ondotik\n« Ortzadar berriei begira | Baratzeko pikuak »\nEzer baino lehen / Arantxa Iturbe / Elkar, 1992\nArantxari, guziaren ondotik Patziku Perurena / Euskaldunon Egunkaria, 1992-06-19\nEzer baino lehen gauza bat esan nahi dinat. Ez hunala inori esan beharrik azkazal zikinen kontu hori. Min haundia egin zean mundu guziaren aurrean eskribitua ikusteak. Denak igoalak! Zuekin ez zegon sekretorik.\nUste dinat bizitza oso kajoi batean aise gorde litekela. Eta balkoitik behera bota nahi badun kajoia, botazan hik. Ni ez negon horren joana. Jende askok ez dizkin aintzat hartzen oroskopoak, baina nik, ezer baino lehen oroskopoa leitzen dinat goizero, barua hausteko.\nNik dakidana, hik nola esplikatu zai egon behar honek, ilusio haundia egiten zean. Umekeriak, esaten didan hik. Baina, umekeriak ahazteko garaia ere badinat oraintxe. Bederatzi urte gutisko ditun estaduan gelditzeko. Bilboko txiste batean aditua dudanez, bederatzi hilabete behar izaten omen dizkiten Donostiako emakumeek basura ateratzeko. Gogoan hartzan amak hanka egindakoan esana: “eskribitzene enun biar bezela ikasi, baña emenche uzte izuet atea dana, ta junaizela ikuste zuenen letu ta pentsatu ta geo naibazue zueke eskribittu”. Eskribitzen jakin eztare, hark hizketan ondo zekinan. Zinez esaten dinat. Min emateko.\nNik ez dinat gutxiago hartu, nere fotografiak koleziorako balio ez dinala jakinda. Hala izanda ere, zer jakin beharra zeukanan jendeak? Denuntzia sartzea merezi hunake. Baina, ez dinat sartuko, bai baitakit famosa egin nahi dunala ni bezelako gixaxo baten kontura.\nMikaela para dun, baina, mundu guziak bazekin Mikela dela. Alegrikoa. Alegria de Oria 726. Eta ez dinat sinisten, “horia” gustatzen ez zainala. Nola egin dun ba, “telefonitis” gaitzari buruzkoa? “Páginas amarillas” ikusi gabe? Zerari sartuko dion hori.\nNola dakin hik Maitek Juantxo akatu zuela? Anda, igoal bota zinan Juantxok bere burua idazlesa frustratu bat bere ondoan ezin eraman zuelako! Amajina batek bota behar zean oraindik!!\nBeste gauza bat. Urteak ez ditun ederraren neskame, irudipenen ajente baizik. Gorputzaren ederra eta animaren ederra, gaitz berberaren ahizpa bixkiak ditun. Mireia eta Mariana, A aldea eta B aldea bezalaxe. Asmatutako deus ez bada inoiz berri, eder guzia hunaka parragarri!\nEuririk egiten ez badu, maitasun kontuak gehiegi hunkitzen neten, nere on beharrez besteri tristura opa izateko. Painulo gorria lepoan parata inor ikusten badun: ni. Eta ez hadinala lotsatu. Etorri suelto.\nPosdata: beti izan dizkinat gogoko komedia emeak eta tragedia arrak. Gauza bat erakutsi dun: gizonezko askoren komediak euskal literaturari lotsa emateko bestetako ez direla. Horregatik enamoratu zaizkin Joxan, Angel, Juan, Joxe…


Tag: ascii libra | Erakutsi Top\nTag: "ascii libra"\nTag: ascii libra\nNola idatzi behar GBP libra zeinua (£) US teklatua erabiliz, Windows-en 10?\nAEBetako teklatuaren diseinua daude £ gakoa ez da. Ordena ikurra lortzeko derrigorrezkoa da gakoa konbinazio batzuk sakatu. £ ikurra pantailan idatzitako lortzeko, honako hau egin: Alt tekla eta idatzi 0163 Ohar: The above will only work using the number pad keys…\nNola idatzi behar GBP libra zeinua (£) US teklatua erabiliz, Windows-en 8 eta Windows 8.1?\nAEBetako teklatuaren diseinua daude £ gakoa ez da. Ordena ikurra lortzeko derrigorrezkoa da gakoa konbinazio batzuk sakatu. £ ikurra pantailan idatzitako lortzeko, honako hau egin: Alt tekla eta idatzi 0 1 6 3 Ohar: The above will only work using the…\nApirila 25, 2014\nNola Windows 2 iruzkinak Bish Jaishi


MoodleMoot Euskadi'08 jardunaldiak egin dituzte MUk antolatuta - Arrasate - Goiena.eus\nMoodleMoot Euskadi'08 jardunaldiak egin dituzte MUk antolatuta\nTxomin Madina 2008-05-23 16:30\nEuskadiko Moodle esperientziak trukatzea da jardunaldion helburua, eta hainbat adituk euren esperientzia eta euren iritziak eman dituzte Garaia Berrikuntza Gunean.\nAustraliako Curtineko Unibertsitate Teknologikoko web administratzaile ohiak, Martin Dougiamasek asmatu zuen Moodle sistema pedagokioa 2001an eta orduz geroztik, gero eta gehiago dira sistema hau euren ikasgaietan aplikatzen duten eskola eta unibertsitateak. Moodlen gune ofizialak 190000 erabiltzaile ditu, eta 82 hizkuntzatara dago itzulita, tartean euskarara.\nCristina Sanchez Mondragon Unibertsitateko Moodle arduradunak esan digunez, ikasteko ingurune birtuala da mudel delakoa, on line ikastaroak sortzeko programa multzoa. Plataforma hau erabiltzen duen irakasleak, ikastaroko ikasgaiak eta jarduerak sarean jartzen ditu eta gero ikasleek handik hartzen dute hartu beharrekoa.\nBakoitzean irizpide ezberdinak erabilita, ikasketa unibertsitario eta ez unibertsitarioetan aplikatzen da Moodle. Sanchezek azaldu digunez komunikazioan eta giza pedagogia konstruktibista eta sozialean dago oinarrituta, eta hainbat onura dakartza, besteak beste, lan taldean aritzeko gaitasuna eta ikaslearen jarrera kritiko eta aktiboa indartzea.\nEuropar Goi Hezkuntzarekin bateragarria\nBeste ezaugarrietako bat, modularitatea da. Hau da, plataforman sortzen diren ikastaroetan elementuak gaineratu, ezabatu, aldatu edo egokitu egin daitezke tutorearen beharren arabera. Sanchezek esan digunez gainera, Moodle bat dator Europar Goi Hezkuntzaren esparrutik bultzatuta datozen irakaskuntza metodologia berriekin. Ondorioz, irakasleek berau erabiltzera ohitu beharko dute.\nGaurko jardunaldietan 150 bat pertsonek hartu dute parte, besteak beste Euskal Herriko hiru unibertsitateetatik, ikastoletatik, hizkuntz eskoletatik, esukaltegietatik eta enpresetatik etorritakoek. Adituen eskutik, hainbat gai gertutik ezagutzeko aukera izan dute, hezkuntza unibertsitario, ez unibertsitario eta enpresetako Moodle esperientziak eta bere erabileran garapen berriak adibidez.


Tanttakak ‘Semea Pixka Bat Motelago Dabil Soilik’ antzezlana estreinatuko du urtarrilaren 14an, Arriagan - KULTUR SHAREA\nIvor Martinićek idatzi du gidoia eta Fernando Bernuesek zuzendu du obra. Taula gainean hamar aktore ikusiko ditugu: Miren Arrieta, Klara Badiola, Mireia Gabilondo, Asier Hernandez, Ander Iruretagoiena, Xabi Lopez Jabato, Maria Redondo, Martxelo Rubio, Jose Ramon Soroiz eta Dorleta Urretabizkaia.\nTanttaka Teatroak Fernando Bernuesek zuzendutako Semea pixka bat motelago dabil soilik antzezlana estreinatuko du urtarrilaren 14an, Bilboko Arriaga antzokian.\nMia da obra honetako protagonista. Ezinbesteko emakumea da etxeko eguneroko martxan. Bere deabruen aurka borrokatzen da, ama, aita, alaba eta senar disidente bat zaintzen dituen bitartean. Bereziki Branko semea zaintzen du, mugikortasuna galarazten dion gaixotasun degeneratibo izengabe bat du honek. Brankok 25 urte bete ditu gaur eta familiak festa bat prestatu dio. “Umorez, sinpletasunez eta zintzotasun basatiz hitz egiteko detonatzailea da, noizbait axola izan zitzaigun guztiaz, beti axola izan beharko ligukeenaz: oroimena, familia, denboraren joana, desberdina dena onartzea, gaztetasuna, maitasuna, beldurra, bakardadea, edertasuna, abandonua, eromena, gaixotasuna… Bizitza”, azaldu du lantaldeak.\nIvor Martinićek idatzi du Semea pixka bat mantsoago dabil soilik antzezlanaren gidoia eta ohiz kanpoko testua dela dio Tanttakak. “Sari ugari jaso ditu eta taularatzeak elkarren segidan gertatu dira herrialdez herrialde”.\nAzaldu dutenez, “familia-etxea askotariko espazioa da, eta bertan hainbat egoera gertatzen dira, batzuk barregarriak, beste batzuk krudelak edo hunkigarriak eta sailkatzeko zailak direnak”. Deigarria da pertsonaien adin-aniztasuna: aitona-amonak, amak eta seme-alaba nerabeak daude, askotariko erregistro horrek aniztasun eta aberastasuna ematen dio piezari.\n“Harrigarria da testua, arazorik gabe, gure inguruko errealitatean idatzita egon litekeela ikustea. Pentsatzerik dugu gure geografia industrialeko edozein auzo proletariotan gertatu ahal dela edo baserri giroko eta giro euskalduneko auzo batean. Idazlearen edo pertsonaien izena ezagutu gabe ez genuke inoiz pentsatuko Balkanetan idatzita dagoenik. Hori testu handiekin gertatzen da, erabat unibertsalak baitira”.\nTaula gainean hamar aktore\nTaula gainean, Miren Arrieta, Klara Badiola, Mireia Gabilondo, Asier Hernandez, Ander Iruretagoiena, Xabi Lopez Jabato, Maria Redondo, Martxelo Rubio, Jose Ramon Soroiz eta Dorleta Urretabizkaia aktoreak ikusiko ditugu.\nTags: Semea pixka bat mantsoago dabil soilik, Tanttaka Teatroa\nOstegun honetan emango diote hasiera aurtengo Bilboko Zirkuitua programari


Zabalik dago berriro Sanjosepe kaleko sarbidea - Antzuola - Goiena.eus\nZabalik dago berriro Sanjosepe kaleko sarbidea\nIure Eizagirre 2013-10-30 18:43\nAmaitu dituzte Sanjosepe kaleko horma behin betiko egonkortzeko lanak eta ondorioz, zabalik dago berriro ere herriko lehen sarrera. Lanek ez dutela ezustekorik izan jakinarazi du Valen Moñuz Udaleko aparejadoreak.\nAurreikusi moduan, burdina sartu dute horman presioan eta 43 buloi ere jarri dituzte hondoko haitzeraino, horma sendotzeko. Lanen bigarren fase honen ostean, Moñuxek baieztatu du ez dela beharrezkoa izango lan gehiago egitea.\nSagastiko lanak ere aurrera\nSagastin biribilgunea egiteko lanak ere aurrera doaz. Hauek bi hilabete iraungo zutela aurreikusi zuten eta Moñuxek azaldu duenez, epeak betetzen ari dira, beraz, abenduan zabalik egongo da berriro kalea.


Gau Beltza ospatuko dute bigarrenez Donibanen : Oarsoaldeko Hitza\nGau Beltza ospatuko dute bigarrenez Donibanen\nOspakizunaren atariko hitzaldi bat izango da Ubera bibliotekan, euskal ohitura zaharrak hizpide.\nDonibanen, aiton-amonek erakutsi diete txikiei nola ospatzen zuten arimen gaua.\nIaz egin antzera, aurten ere Gau Beltza ospatuko dute Donibanen, Ubera bibliotekaren lagunek antolatuta. Festa, liburutegian hasiko da, 18:00etan. Barrutiko haur, heldu, aiton-amonak… guztiak bilduko dira argiztatutako kalabazen festara. Ospakizunaren atariko, horrez gain, hitzaldia antolatu dute Bibliotekaren Lagunek, gaian adituekin. Hitzaldia, hilaren 29an izango da (astelehena), 19:00etan, Ubera bibliotekan. Itzalitako kalabazen berpiztea izenburupean, Josu Ozaita Azpiroz eta Jaime Altuna Ramirez, Arimen gaua, Halloween eta Gau beltzen haur ospakizunen ikerketa etnografikoez mintzatu dira.


Bitxigintza - Idoia Lizeaga - joyera artesana y maestra florista\nNatura zure zati gisa\nBitxigintzako nire ikuspegia\nNaturarekin konektatzeko modu bat zure gorputzarekin, zure emozio eta sentimenduekin egitea da. Naturan ikusten dudan edertasun guztia nirekin larruazalaren gainean eramateko, material horiek eta adierazten dutena nirekin beti izateko barne-nahiak bihurtzen du egiten dudana bitxigintzan.\nNire bitxigintzak zure barnean dagoena adierazten laguntzen dizu, kanpoaldearekin komunikatzeko tresna bihur dadin. Ez dut bakarrik polita izatea bilatzen. Zentzuzko pieza bat izatea nahi dut, arimaduna. Zurea bakarrik.\nHorrelakoak dira nire bilduma guztiak. Nire bizitzan zehar bizitako uneak, sentimenduak eta sentsazioak irudikatzen dituzte. Zentzu horretan, 3 estilo kontzeptualekin lan egiten dut.\nZilarrezko harizko kakorratzarekin ehundutako bitxien bildumak dira.\nGeometria eta mekanika sinplearen printzipioak dira protagonista, poleak edo helizeak, besteak beste.\nHaziz, lorez, hostoz, kimuz eta abarrez egina.\nHauek dira nire bildumak. Nire bizitzako zatitxoak, zeure burua beraietan aurkitu dezakezu\nHala ere, gutako bakoitzak naturako osagai bakoitza modu ezberdinean ulertzen dugu.\nHorregatik, enkargu pertsonalizatuen bidez, emaitza hori lortzeko aukera eskaintzen dizut, bitxi bakar batean islatuta. Zu izango zara protagonista, eta naturak barruan daramazun guztia helarazteko bidea emango dizu.\nZaren bezala izan zaitez!\nPieza eta espazio paregabeak sortzen ditut, non natura baita gizakiak bere esentzia komunikatzeko bitarteko eta adierazpidea


Hitz elkartuen banaketa\nArgitaratua: 2014(e)ko martxoak 28, or.\nEuskaltzaindiaren 13. arauak (1994ko azaroaren 25) lerro aldaketa arautzen du:\nEuskaltzaindiak hitzak silabaka zatitzea gomendatzen du.\nGomendio honek ez du arautzen hitz elkartuak marratxoan zatitzean hartu beharreko erabakia: hurrengo lerroan marratxoa «bikoiztu», bai ala ez?\nHitz elkartuen osakera eta idazkerari buruzko 25. arauak ez du ezta honelako kasuetarako araurik edo gomendiori. Baina arauen bertan marratxoa bikoiztu egiten da! Erabilera honen aldeko eta kontrako argudioak daude. Alde; irakurlearen ulermenari laguntzen dio eta kontra; behar ez diren zeinuak testuan ez jartzearen printzipioa.\nZenbat aldiz mozten da hitz elkartu bat?\nIkusi dezagun eleberri batean zenbat alditan mozten den hitz elkartu bat marratxoaren tokian. Argi dago mozketa faktore askoren menpe dagoela, eta beraz, azterketa estatistiko bat beharrezkoa dela. Kasu honetan Susa argitaletxeko 14 ebook erabili dira. Hurrengo taulan liburu bakoitzaren karaktere eta hitz kopurua agertzen dira. Baita ere, zenbat marratxodun hitz elkartu dauden eta guzti hauen karaktere kopurua. \nHitz konposatuen karaktereak\nHitz konposatuak (%)\nAlkasoroko Benta - Mikel Taberna 30727 224896 258 3077 0.8\nAlter ero - Bertol Arrieta 26334 194096 358 4541 1.4\nAndaluziari ene bilduma - Jon Inaki Lasa 2455 19150 4 53 0.2\nAtzerri - Mikel Antza 59226 445225 857 10998 1.4\nAzken afaria - Xabier Montoia 44575 322458 194 2259 0.4\nBasilika - Itxaro Borda 14708 111211 50 594 0.3\nBoga boga - Itxaro Borda 39645 309884 276 3313 0.7\nEuli-giro - Uxue Alberdi 21884 160331 271 3550 1.2\nHotel Majikoa - Pablo Sastre 32474 231224 253 2968 0.8\nLehen bilduma 82-84 - Mikel Antza 16032 120446 103 1156 0.6\nMussche - Kirmen Uribe 30326 222273 189 2276 0.6\nParisen bizi naiz - Koldo Izagirre 14929 112273 37 470 0.2\nPendrive - Arrate Mardaras 18201 131235 119 1418 0.7\nGuztira 351516 2604702 2969 36673 1.0\nTaulan ikusi daitekeenez, hitz konposatuak testuaren %1 osatzen dute. Liburu hauen PDF formatuaren maketazioa aztertzerakoan hurrengo taulan agertzen diren lerro banaketa kopurua aurkitzen dira. Esan beharra dago, badirudiela maketazio hau automatikoki egin dela kontuan izan gabe lerro mozketak gutxitzea. Orrialde askotan jarraian agertzen dira lerro mozketa asko; kasu batzutan 6 lerro mozketa jarraitu badira!\nZatiketak hitz konposatuetan\nAlkasoroko Benta - Mikel Taberna 1519 4489 33.8 0.00675423306773 21.0\nAlter ero - Bertol Arrieta 1222 4213 29.0 0.00629585359822 29.0\nAndaluziari ene bilduma - Jon Inaki Lasa 36 718 5.0 0.00187989556136 0.0\nAtzerri - Mikel Antza 3086 9653 32.0 0.00693132685721 76.0\nAzken afaria - Xabier Montoia 2012 7033 28.6 0.00623957228538 14.0\nBasilika - Itxaro Borda 780 2524 30.9 0.00701369468848 4.0\nBoga boga - Itxaro Borda 2284 6686 34.2 0.00737049992901 24.0\nEuli-giro - Uxue Alberdi 954 3613 26.4 0.00595019054331 21.0\nHotel Majikoa - Pablo Sastre 1395 5703 24.5 0.00603311074975 18.0\nLehen bilduma 82-84 - Mikel Antza 872 2890 30.2 0.0072397588961 8.0\nMussche - Kirmen Uribe 1697 4702 36.1 0.00763475545838 17.0\nParisen bizi naiz - Koldo Izagirre 216 3353 6.4 0.00192388196628 1.0\nPendrive - Arrate Mardaras 850 2775 30.6 0.00647693069684 9.0\nGuztira 16923 58352 29.0 0.00649709640489 238.0\nHitz konposatuei dagokien zatiketak honela kalkulatu dira: 2. taulako «zatiketa karaktereekiko» 1. taulako «Hitz konposatuen karaktereak» zenbakiarekin biderkatu da; honek gutxi gorabeherako kopuru bat ematen digu. Guztira 13 liburu daudenez; bataz bestez hitz konposatuei dagokien «marratxo bikoizketa» 238/13 = 18 dira.\nBeraz, eleberri batean asko jota 18 aldiz «bikoiztu» beharko da marratxoa. Benetan, kopuru hori txikiagoa izango da, 3 edo 4 aldiz txikiagoa, izan ere, datuak jasotzeko PDF formatuko liburuen maketazioak ez du kontuan izan hitz zatiketen kopurua txikitzea .\n Kalkulu guzti hauek programen bidez egin dira (grep bereziki) eta baliteke guztiz zehatzak ez izate.\n Kalkulu zehatza egiteko paperean saltzen diren liburuen PDF fitxategiak beharko genituzke.\nPelican erabiliz eraikia, zeinek Python programazio lengoaia erabiltzen duen.


INSEE - Wikipedia, entziklopedia askea.\nestatistika institutua eta online datu-basea\nOfficial Statistical System (en) , European Statistical System (en) eta Ministry of the Economy, Finance and the Recovery (en)\nJean-Luc Tavernier (en)\navenue Verdier, 88, 92541\n48°48′59″N 2°18′26″E / 48.81629°N 2.30723°E / 48.81629; 2.30723\nservice central d'un ministère (en)\nMinistry of the Economy, Finance and the Recovery (en)\nÉconomie et Statistique / Economics and Statistics (en) eta sektore ekonomiko\n1946ko apirilaren 27a\nINSEE (frantsesez: Institut National de la Statistique et des Études Économiques; euskaraz: «Estatistika eta Ekonomia Gaietarako Institutu Nazionala») Frantziako estatistika eta ekonomia ikerketarako nazio institutua da. Frantziako ekonomia eta Frantziako gizartearen inguruko datuak jasotzen ditu eta noizbehinkako zentsuak egiten ditu.\nJean-Luc Tavernier 2012-gaur arte\n(Frantsesez) Institutuaren webgune ofiziala\nOrriaren azken aldaketa: 30 maiatza 2020, 18:13.


Basamorturik lehorreneko ugaztunak - Zientzia Kaiera\nHiru espezie ditu Oryx generoak: Oryx gazella (orix arrunta), Oryx beisa (orix beisa) eta Oryx leucoryx (orix arabiarra). Hirurak bizi dira toki lehorretan, munduko leku idorren eta beroenetan ziurrenik. Oryx generoko espezieak bizi diren basamortuetan ez du ia euririk egiten, urtean behin gehienez ere.\nJakina, horrelako tokietan bizitzeko moldaera bereziak behar dituzte, ura aurrezteko guztiz eraginkorrak diren moldaerak. Hasteko, ura bereganatzeko dituzten aukera guztiak baliatzen dituzte: ahal duten guztietan edaten dute ura eta, inoiz, erreketako ubide lehorretan indusketak egiten dituzte ura bilatzeko. Denbora luzea igaro dezakete urik edan gabe: 34 hilabete, egiaztatu izan denez, nahiz adituek hiru urtez ere urik edan gabe egon daitezkeela uste duten.\n1. irudia: Oryx beisa.\nBasamortuetan bizi diren beste ugaztunek bezala, ur metabolikoa baliatzen dute ur-beharra asetzeko, baina horrela behar guztien % 25 baino gehiago ez dute asebetetzen. Janaritik ere ura ateratzen dute. Orixek basamortuko arboletako (akazietako) hostoak jaten dituzte eta baita belar lehorrak ere; harrigarria bada ere, akazietako hostoek % 50-% 60ko ur-edukia dute. Beste jokabideek ere garrantzi handia dute: esaterako, egunsentian eta egunak argitu aurretik jaten dute, ordu horietan baita altuen landare idorren hezetasun-maila. Gainera, zulo handiak (1 m) egin ditzakete, horrela % 50eko ur-edukia duten landareen sustraiak edo tuberkuluak eskuratzeko.\nUra lortzeko moldaera hauek ez dira orixek erakusten dituzten aparteko ezaugarri bakarrak. Ura eskuratzeaz gain, ura aurrezteko moldaerak ere badituzte antilope hauek. Tenperaturaren erregulazioari dagokio horietako bat; izan ere, orixek ez dute gorputzaren tenperatura guztiz konstante mantentzen. Neguan, ingurune-tenperatura 13 °C eta 27 °C-ko tartean alda daiteke, eta orixen gorputzena 37’5 °C eta 39’1 °C-en artean; udan, berriz, ingurumeneko tenperatura 29 °C eta 44 °C artean egon ohi da, eta orixen gorputzarena, 36’5 °C eta 40’5 °C-ko tartean alda daiteke. Udan, gorputz-tenperatura igotzeari uzten diote, horrela ur asko aurreztuaz. Egunean zehar gorputz-tenperatura aldatzen dutenez, ez dute ura lurruntzera jo behar gorputza hozteko eta, gauez, tenperatura jaisten denean hoztu egiten dira; hau da, ez dute gorputz-tenperatura ura lurrunduz jaitsi behar, irradiazioz eta konbekzioz jaisten delako. Horri esker, eguneko 0’3 l ur aurrezten dute. Gainera, barne-tenperatura 40’5 °C-ra igotzearen ondorioz, 4 °C-ko tenperatura-gradientea besterik ez dute mantendu behar; gorputzeko tenperaturari igotzen utziko ez baliote, gradientea 7 °C-koa izango litzateke. 40’5 °C oso tenperatura altua da, batez ere garunarentzat, baina kontuan hartu behar da toki beroetako ugaztunek badutela garuna hozteko sistema berezi bat, arteria karotidaren rete mirabile bat.\n2. irudia: Orixak zulo handiak egin ditzake landareen sustraietako ur-edukia xurgatzeko edo tuberkuluak eskuratzeko.\nGernuari ere erreparatu behar zaio: Oryx generoko antilopeek oso gernu-bolumen txikia kanporatzen dute. Horrela, iraitzi behar duten nitrogeno-hondarra oso kontzentrazio altuan geratzen da gernuan, giltzurrunean ur-bolumen handia birxurgatzen baitute. Izan ere, haien gernua odola baino 8 aldiz kontzentratuago dago; hori baino kontzentrazio altuagorik ere bada animalietan, baina ugaztun handien artean dik-dik-a (Madoqua kirkii izen zientifikoa duen antilope ipotxa) da gernurik kontzentratuena sortzen duena, antilope horren gernua odola baino 12 aldiz kontzentratuagoa baita.\nOrixak toki idorretan bizitzeko ondo baino hobeto moldatuta daude, eta berezi samarrak dira jokabidearen eta fisiologiaren aldetik. Haien tamainako animalia gehienak baino eraginkorragoak dira ura lortzen eta ura aurrezten, bestela ezingo lirateke bizi munduko tokirik lehorrenetan.\nArgitalpen-data: 2016/11/17 · Atala: Animalien aferak, Dibulgazioa


Hemen zaude: Lehen orrialdea > 70. Edizioa 2022 > Filmen izen-ematea\t> Araudia > Parte hartzeko arau orokorrak\nDonostia Zinemaldiaren 70. edizioa Donostian egingo da, 2022ko irailaren 16tik 24era bitartean.\nDonostia Zinemaldiaren 70. edizioan aurkeztuko dituzten film guztiak hautaketa batzordeak aukeratuko ditu. Batzorde horretako buru zuzendaritza izango da, eta zinemaren munduan eta zinema-jaialdietan adituak diren profesionalez osatutako nazioarteko ordezkarien sare baten laguntza izango du.\n70. edizioan hautatutako film guztiei partaidetza ziurtagiria emango die Donostia Zinemaldiaren zuzendaritzak.\nDCP bidalketa digitalarekin (Signiant Media Shuttle edo antzekoak) 200 € (% 21eko BEZa barne), iraupena edozein dela ere. Aukera hori aukeratuz gero, Zinemaldiak Signiant Media Shuttle-ren kontua eskuratuko du aparteko kosturik gabe filmaren igoerarako.\nAdierazitako izen-emate tasa ez zaie aplikatuko Nest-en edo, WIP Latam edo WIP Europa sailetan parte hartuko duten filmei. Horiek beren arauak eta izena emateko formularioak dituzte.\nLehendabiziko hautaketan parte hartzeko izena emateko epea 2022ko ekainaren 20ean amaituko da. Zinemaldiaren zuzendaritzak, hala ere, film luzeak epez kanpo onartzeko eskubidea izango du.\nZinemaldiaren zuzendariak film bat ofizialki gonbidatu ondoren, hautatutako filmaren ekoizleak edo ordezkariak izen-emateko formularioa berretsi beharko du, eta Zinemaldiaren aurretik bidali beharko du, behar bezala beteta, gehienez, 2022ko abuztuaren 1a baino lehen.\nPrentsa buletinak, Zinemaldiko katalogoa eta webgune ofiziala dokumentatzeko beharrezko materiala (sinopsia, fitxa tekniko-artistikoa, zuzendariaren biofilmografia eta argazkia, filmaren argazkia eta trailerra) izena emateko sareko formulariotik hartuko da. Horretarako, formularioa behar bezala beteta egon beharko da, 2022ko abuztuaren 1a baino lehen.


17:21, 5 urria 2013ko berrikusketa\n93 bytes removed , Duela 7 urte\n17:07, 5 urria 2013ko berrikusketa (aldatu)\n17:21, 5 urria 2013ko berrikusketa (aldatu) (desegin)\n* Geroaldiko atzizkia -EN da Malerrekan, hau [[nafarrera]]ren ezaugarri oso nabarmena da. Adibidez: Esango diet > Sanen diet, Emango dizut > Manen dizot/dizut. Halere ezaugarri hau, nafarreraren azpieuskalki guztietan ematen da.\n* Jatorria gaztelanian izan eta hizkuntza horretanlatin-erromantzeetako -ON (E)amaiera duten hitzak euskara batuan -IAON atzizkia daramate.ematen Aldiz, Malerrekako Malerrekakodute euskaranMalerrekan (baitaeuskara [[Leitzalde]]batuan, eskualdean ere-OI). gaztelaniazko -ONA atzizkia mantentzen dute. Adibidez: Bota ezak baloia > Botazak balona. Baita erdarakada hauetan ere: gipuzkeraz esaten denbatuko "kajoia" > "kajona" (malerreka), "baloia" > "balona" (malerreka), gipuzkeraz esan ohi den "kabroia" iseka > "kabrona" (malerreka), adibidez: "Hi kabroia haiz" (gipuzkeraz), "hi kabrona yaiz" (Malerrekako hizkera).\n* Instrumentalari dagokionez, euskara batuko -z atzizkia (eskuz, pilotaz) maiz -s bihurtzenegiten da, [[Larraun]]-en batez ere, (eskus, pillotas).\n* HitzenAurreko bukaera-i(-) eedo bihurtu-u(-) edobaten azkeneraginez, silaba-a luzatu.artikulua -e bihur daiteke: Iturria > Itturrie. Bestela, artikulua galdu eta hitzaren azken bokala luza /daiteke: Itturrii.\n* "Izan" aditzari dagokionez [[Leitza]] eta [[Larrun]] bailarako zonalde askotan DUT > DOT bihurtukobihurtu da, DAUKAT > DAUKET ([[Goizueta]] aldean DAUKIT).\n* "Egon" aditzari dagokionez [[Leitza]] eta [[Larraun]]-en ZEGOEN > ZEGOAN / ZEON. [[Leitza]]-n EGON NAIZ > EONDU NAIZ eta [[Larraun]]-en EGON NAIZ > EONDITTU/O NAIZ.


Marcelino: "Nagusi izan gara" | Athletic Club\nHasieraAlbisteakMarcelino: “Nagusi izan gara”\nMarcelino: “Nagusi izan gara”\nEntrenatzaile zuri-gorriak atsedenaldiaren ostean taldeak izan duen sakontasuna eta lan kolektiboa azpimarratu du\nAthleticek Alcoyanoren aurka lortutako garaipenaren (1-2) ostean, Marcelino Garcia Toral entrenatzaile zuri-gorriak honela aztertu du Kopako final-laurdenetarako txartela eman dion partida: “Hasiera ona izan genuen, nahiz eta haiek zutoinera jaurtiketa bat egin. Gero partidaren kontrola izan genuen, baina egia da minutu askotan sakontasuna falta izan zitzaigula. Atsedenaldiaren ostean azkar berdindu genuen eta bigarren zatian Alcoyanok ez digu ia arriskurik sortu. Erasoko jokaldiak eta aukerak sortu genituen. Sakontasun handiago horrek, guztion lanarekin batera, eman digu garaipena. Erabateko bigarren zatia egin dugu eta orokorrean nagusi izan gara”.\nMarcelinok Muniain, Raul Garcia eta Williams bigarren zatian zelairatu izanak berebiziko garrantzia duela onartu du: “Datuak hor daude eta badakigu hiru jokalari garrantzitsu direla. Distiratsu egoteak taldearen aukerak areagotzen ditu, argi dago; baina Morciren edo Sanceten higadura ere nabarmendu behar da, hasieratik atera ziren eta lan hori egin zuten taldekideek plus hori eman zezaten atsedenaldiaren ostean. Kopa irabazi? Oraingoz pozik nago lortzen ari garenarekin. Bost garaipen jarraian, Real Madrili eta Barçari Superkopa irabaziz, Getaferi sartutako bost golak eta Kopan lortutako bi garaipen hauek. Eta, batez ere, jokalarien eguneroko lanarekin geratzen naiz. Orain, bihar Kopako final-laurdenetako zozketan egoteaz gozatu behar dugu, eta igandean Bartzelonan jokatuko den partidan pentsatzen hasi”.


Mendikosolo parkearen etorkizuna ahalik eta lasterren erabaki behar dela dio Arrigorriagako Udalak | Geuria\nMendikosolo parkearen etorkizuna ahalik eta lasterren erabaki behar dela dio Arrigorriagako Udalak\nUdalak hiru alternatiba eskaini ditu Arrigorriagako bihotz berdearen etorkizuna erakundeen aldetik bideragarria eta etorkizun jasangarritasuna bermatzeko\nMendikosolo berdegunea Arrigorriagan / Geuria\nIrailaren 30ean Arrigorriagako Mendikosolo parkeko langileen kontratua amaierara heldu zen. Amaiera garratzeko istorioa izan da parkeko langileak eta Udalak ezinezko konponbidearen bila aritu direlako. Parkeko langileek (lorazainek eta Mendikosolo tabernako langileek) 2010ean hasi zuten zortzi urteko kontratua. 2018a heldu zen eta Arrigorriagako Udalbatzak onetsi ostean, beste urte biz luzatu zen.\n“Arrigorriagako Udalak esan digu hilabete bukaeran taberna itxi behar dugula, bertan lan egiten dugun 15 familiok lanik gabe utziz. Ez dugu ulertzen, gaur egun bizi dugun egoeran, hain ondo funtzionatzen duen negozioa itxi behar izatea”. Tabernako zuzendaritzak Facebooken bidez azaldu zuen Udalak ez duela denbora-tarterik izan baldintza-agiriak argitaratzeko eta irailaren 30etik aurrera kalera joango zirela. Hori dela eta, irailaren 21ean Naturbaso S.L. enpresak alegazioa eskatu zuen Udalean kontratua osorik luzatzeko eta Udalak irailaren 24ko Osoko Bilkuran gaitzetsi zuen.\nURTEGIAREN KATALOGAZIOA. Gobernu taldearen arabera, Mendikosolo parkeak aldaketa nabaria izan du urteotan: “Mendikosolo Arrigorriagako Udalaren ahalegin handiaren isla da baliabide materialei, giza baliabideei eta baliabide ekonomikoei dagokienez”, azaldu zuen irailean argitaratutako prentsa oharrean. “Parkeak 180.000 euroko gastua sortzen du urtero”. Gastu hori kontuan izanik, Udalak adierazi du datu ofizialen arabera arrigorriagarren %10ak baino ez duela parkea erabiltzen, eta egungo eredua zalantzan jarri du, udalerriaren behar eta aukerei erantzuten dien eta ekonomikoki zein ekologikoki jasangarria den galdetuz.\n2019aren amaieran Gobernu Taldeak Mendikosoloko azterketa-prozesua abiarazi zuen. 2011n, Konfederazio Hidrografikoak urtegiaren katalogazioa A motako presara aldatzea eskatu zion Arrigorriagako Udalari. Urtegi baten katalogazioa beronen segurtasunaren, inguruan egin daitezken lanen eta ebakuazio-planaren arabera egiten da. 2019an Konfederazioak eskatutako zehapen batekin topo egin zuen Gobernu Taldeak eta irailean hiru alternatiba eskaintzen dituen azterketa jaso zuen: “Lehen aukerak urtegia A motakoa bihurtzea litzateke, 100.000 eurotik gorako inbertsioduna. Bigarren aukera urtegia C motakoa egitea litzateke, ur bolumena eta parkearen erabilera murriztuz. Hirugarren aukera, merkeena, urtegiaren zabalgunea handitzea litzateke, urtebeteko lanekin gutxienez, denbora tarte horretan parkea itxita mantenduz”, adierazi zuen Udalak, erabakia ahalik eta lasterren hartu behar dela adieraziz.\nSailkatuta: Mendikosolo, Urtegia\nArrigorriagak martxan jarri du Mendikosolo tabernako esleipena\nIritzia | Oparirik ederrena\nDa Capo Musika Bandak konfinamenduaren osteko lehen kontzertua emango du Torrezabalen


Tarjeta Prepago Virtual - Euskera | Caja Rural de Navarra\nAurreordainketa Txartel Birtuala\n3.000€ bitarteko kargatze erosoa kutxazainetan edo Ruralvían\nBeti eskuragarri, bulegoetan edo Ruralvían eskuratu ahal izango duzu\nTxartel birtuala, zure erosketak online egiteko segurtasuna\nEskatu zure txartela bulegoetan edo Ruralvía, nahi duzun tokian eta moduan\nLapurtzen badizute edo galtzen baduzu, haren kopurua izango duzu oraindik ere\nKargatu zure txartela Banku Elektronikoaren zerbitzuan edo kutxazain automatikoetan\nKontrolatu zure mugimenduak\nKontsultatu egindako kargatzeak, deskargak eta erosketak zure mugikorretik edo Ruralvíaren bidez\nInternet bidez erosteko txartela. Nahi duzun guztietan kargatu ahal izango duzu txartela, eta Interneteko erosketak egin zure ohiko txartelen datuak eman beharrik gabe, eta galduz edo lapurtuz gero, zure kontu korrontera inork sarbiderik izango ez duelako lasaitasunarekin.\nMilioika saltoki elektronikotan erosi ahal izango duzu zure txartel birtualaren bidez.\nGaltzeko edo lapurtzeko arriskua txartelaren saldoarena besterik ez da.\nKontrolatu zure gastuak hileroko laburpenaren bidez. Gainera, zure saldoa eta mugimenduak kontsultatu ahal izango dituzu nahi duzun guztietan, Ruralvíaren webgunean eta mugikorrean.\nZure txartela nahi duzun guztietan kargatu ahal izango duzu Ruralvían edo kutxa automatikoen bidez.\nEgin Internet bidezko erosketak segurtasun handienarekin.\nZuretzat lasaigarriago, txartelak honako doako aseguru hauek dakartza: (1)\nIruzurrezko erabileraren asegurua: 6.000€ arte urteko ezbeharreko.\nIstripu-asegurua: 60.000€ arte heriotzagatik edo ezintasunagatik.\nEkipaje-asegurua: 450€ fardel edo ekipajeko.\nErosketetako dirua itzultzeko asegurua: gehienez ere 3.000€.\n(1) Kontsultatu baldintza orokorrak, partikularrak eta bereziak dagokien esteketan edo zure ohiko bulegoan.\nZure txartela blokeatu behar izanez gero, lapurtu dizutelako edo galdu egin duzulako, bulegoan, Ruralvíaren webgunean, mugikorrean edo Banku Telefonikoko zerbitzuan blokeatu ahal izango duzu, 902 310 902 zenbakira deituz.


Nola jarri pasahitza zure Android gailuari Google gailu kudeatzailetik Androidea\nNola jarri pasahitza zure Android gailuari Google gailu kudeatzailetik\nGoogled | | Tutoretzak\nKaixo guztioi! Hau da nire lehen artikulua googleizados.com webguneko laguntzaile gisa. Honela estreinatzeko, pixka bat nola eman azaltzea pentsatu dut segurtasun gehigarria zure Android gailuetarako (smartphone edo tabletak) lapurreta edo galeraren aurka babesteko.\nAgian, zuetako askok badakizu Google-k duela gutxi argitaratu zuela lineako gailuen kudeatzailea. Hau zure gailua kokatzeko, blokeatzeko edo eduki guztia ezabatzeko diseinatuta dago, okerreko eskuetan erori bada.\nGoogle-ko mutilek lineako gailuen kudeatzaile zerbitzuarekin egin duten azken hobekuntza zure telefonoa edo tableta edozein lekutatik segurtasun pasahitzarekin babesteko aukera gehitzea da. Artikulu honetan, aukera hau aktibatzeko jarraitu beharreko urratsak azalduko ditut.\nLehenik eta behin, hori da administratzailea aktibatu duzula egiaztatzen duzu zure Android telefono edo tabletako gailuen. Ezarpenen menuan, segurtasunean, gailuen kudeatzailean egiaztatu dezakezu.\nBigarren urratsa besterik ez da zerbitzura sartu administratzailea zure web arakatzailearen bidez. Haren esteka da hau.\nAzkenean, aukeran klik egitea besterik ez zaizu geratzen bloke eta sartu aukeratutako pasahitza birritan. Orain, inork ezin izango du zure gailua erabili pasahitz berria jakin gabe.\nJakina, zure gailua berreskuratzea lortzen baduzu, giltza kendu eta beste bat sor dezakezu. Jakina, segurtasun neurri gehigarri ona da zure pasahitzaren edo desblokeatzeko ereduaren osagarri gisa. Horrela, ez diezu inori gauzak erraztuko. Ikusiko dut nire hurrengo artikuluan!\nArtikuluaren bide osoa: Androidea » Tutoretzak » Nola jarri pasahitza zure Android gailuari Google gailu kudeatzailetik\nKRAKER esan zuen\nOhar bikaina eta oso lagungarria!\nEndika Tapia López esan zuen\nEskerrik asko Kraker, pozten naiz erabilgarria iruditzen zaizulako.\nErantzun Endika Tapia López-i\nSony-ren Pinball Rocks HD Android-era iritsi da gitarra afinatuz\nAndroid aplikazio harrigarriak: Gaur Gallery Plus - Ezkutatu argazkiak


Bizkaiko lehen arreta: Gabonetan itxita — ELA Sindikatua\nManu Roblez Arangiz fundazioa\nBizkaiko lehen arreta: Gabonetan itxita\nAbenduaren jai-zubia saiakuntza-banku bat izan da, horrek aditzera eman digu zein-nolako arreta izango dugun Eguberritan. Ondorioa argia da, Bizkaian ez da lehen arretarik izango, ez bada larrialdi-zerbitzuen laguntza hutsa. ELAk elkarretaratze bat antolatu du Bilbon, egoera hori jendaurrean salatzeko.\nZuzendaritzek baimenak ukatu dituzte, langileek eskubidea izan arren; baina hala ere ez da pertsonal nahikorik egongo gutxieneko lehen arreta bat eman ahal izateko. Joan den astean zerbitzuak lepo egon ziren, administrari lanetik hasita erizaintzatik igaroz eta medikuenganaino. Mediku batzuek, txanda bakar batez, 48 gaixo ere artatu behar izan dituzte, premiazko edo atzeraezinezko arretak baino ematen ez bazituzten ere.\nHorrez gain, aipatu beharrekoa da Basurtuko EAG itxi dutela, zentro askotan arratsaldeko ordutegia 17:00ak arte mugatu dutela, pediatra batzuk kontratatu dituztela aldi berean zentro batean baino gehiagotan lan egiteko, irekita mantentzen diren EAGak gainez eginda daude edo mediku batzuk kontratatu dituzte etxez etxeko bisitak baino ez egiteko, nahiz eta horrela historia klinikorik eskuratzeko aukerarik ez izan.\nGertaera horiek Gabonetan ere errepikatuko dira. Ondorioa argia da, ez da Lehen Arretarik izango, ez dugu besterik izango larrialdi-zerbitzuen laguntza deszentralizatua baino, eta hori ere kaltean aterako da Lehen Arretaren baliabide urrien eraginez.\nEgoera horren zergatia mediku nahikorik ez izatea da. Profesionalen eskasia ez da ustekabeko gertaera, arduradun politikoen aurreikuspen faltagatik da. Pertsonak “inauguratzen” ez diren bitartean, horrelako gertaerak errepikatuko dira halabeharrez. Izan ere, prestakuntzan egiten den inbertsioak ez dio errentagarritasun politikorik ematen egin duenari (medikuek 10 urteko prestakuntza behar dute), hori horrela, politikariek eraikinetan inbertitzea nahiago dute, profesionalengan baino.\nEra berean, Osakidetzako langileen %40ak behin-behinekoak dira, ez dira arduratzen ezta kalitatezko kontratazio baten bidez prestaturiko profesionalak fidelizatzen, eta axolagabekeria horregatik gure gizartearen diruaz prestaturiko profesionalak atzerrira joaten dira lan bila.\nMurrizketa horiek pribatizazioranzko pausoak dira. Aste honetan bertan Lehendakariak arreta aringarrien zerbitzu pribatu bat inauguratu du. Lehendakariak kontatu ez duena da zerbitzu hori inauguratzen zuen aldi berean Osakidetzak etxez etxeko arreta aringarrien zerbitzua itxi duela Bilbon eta Eskuinaldean.\nELAk egoera hori berehala konpontzeko eskatzen du. Zer gertatuko ote da datozen urteetan erretiroak ugaritzen direnean? Beldur gara Eguberritan izango duguna ez ote den izango datorkigun Lehen Arretaren erakusgarria.\nBarrainkua, 13 48009 BILBO Tel: 944 03 77 00 Egoitzak


Ordainketak Babesteko Plus - IBERDROLA\nOrdainketak Babesteko Plus\nUne zailetan ez duzulako elektrizitate- edo gas-fakturez arduratu beharko, zuk eta zure etxekoek.\n2.400€ eurorainoko estaldura izango duzu argiaren eta gasaren fakturengatik.\nAtseden hartu. Elektrizitate- eta gas-fakturak aseguratuta egongo dira.\nHilean 1,95 €* ordainduta (zergak barne), honako hauek estaliko dituzu...\n500€ x 2 67 urtetik beherakoak 500 € egoera horretan 30 egun jarraian igaro ondoren, eta 500 € gehiago 210 egun jarraian iritsiz gero. 30 eguneko gabealdia.\nAldi baterako ezintasuna (*)\n500€ x 2 67 urtetik beherakoak 500 € egoera horretan 30 egun jarraian igaro ondoren, eta 500 € gehiago 210 egun jarraian iritsiz gero.\nEdozein arrazoirengatik ospitalizazioa (*)\n500€ 99 urtetik beherakoak Egoera horretan 3 egun jarraian egon ondoren.\n1200€ 67 urtetik beherakoak\nGaixotasunak eragindako heriotza\n1200€ 85 urtetik beherakoak\nIstripuak eragindako heriotza\n2400€ 99 urtetik beherakoak\n67 urtetik beherakoak\n500 € egoera horretan 30 egun jarraian igaro ondoren, eta 500 € gehiago 210 egun jarraian iritsiz gero.\nfor any reason (*)\n99 urtetik beherakoak\nEgoera horretan 3 egun jarraian egon ondoren.\nAbsolute and permanent\n85 urtetik beherakoak\n(*) Langabeziaren, aldi baterako ezintasunaren eta ospitalizazioaren estaldurak baztertzaileak dira elkarren artean. Asegurudunak estaldura bat edo bestea izango du bere lan-egoeraren arabera (baldintzak kontsultatu).\nIberdrolak kalte-ordainaren zenbatekoa erabiliko du aseguruaren hornidura elektrikoaren eta/edo gas naturalaren kontratuan kreditu bat sortzeko, eta, beraz, ez duzu ezer ordainduko aseguratutako kontratuaren fakturengatik kalte-ordainaren saldoa agortu arte.\nEta autonomoa bazara...\nLasai egon zaitezen, hilean 3,95€ bakarrik ordainduta (zergak barne).\nZeintzuk dira aseguruaren abantailak?\nHilean 1,95 € bakarrik ordainduta (zergak barne), elektrizitate- edo gas-kontratuaren fakturak aseguratuta egongo dira langabezia-egoeran, aldi baterako ezintasuna, ospitalizazioa, erabateko ezintasun iraunkorra edo heriotza gertatuz gero, gehienez ere 2.400 € arte. Estaldurak zure adinaren eta lan-egoeraren araberakoak dira, webguneko laburpen-koadroan eta aseguruaren baldintzetan deskribatzen den bezala.\nEzbeharragatiko indemnizazioa kobratu ondoren, ez duzu ezer ordaindu beharko aseguratutako elektrizitate- edo gas-kontratuaren fakturengatik, indemnizazioaren zenbatekoa agortu arte.\nZer esan nahi du langabeziaren, aldi baterako ezintasunaren eta ospitalizazioaren estaldurak elkarren artean baztertzaileak direla?\nHorrek esan nahi du aseguratua hiru estaldura hauetako batek estaliko duela, ezbeharraren egunean duen lan-egoeraren arabera:\nLangabezia: kontratu mugagabea duten besteren konturako langileak.\nAldi baterako ezintasuna: aldi baterako kontratua, kontratu partziala edo bitartekoa duten besteren konturako langileak, autonomoak eta funtzionarioak.\nOspitaleratzea: lanean aktiboki ari ez diren aseguratuak.\nAseguratuak hiru estaldura horietako batengatik estalita geratuko dira, bai eta Ezintasun Absolutuagatik, Iraunkorragatik eta Heriotzagatik ere.\nNork kontrata dezake asegurua?\nIberdrola Clientes-ekin energia-kontratua (elektrizitatea eta/edo gasa) duten bizilekuko bezeroak.\nNola kontrata dezaket asegurua?\n900 110 011 telefonora deituta kontrata dezakezu edo, nahiago baduzu, hurbilen duzun arreta-puntura hurbilduta. Gure aplikazioaren edo webgunearen bidez ere kontrata dezakezu esteka honetan.\nNola jakinaraz dezaket ezbehar bat?\nEzbeharren bat izanez gero, MetLife aseguru-etxearekin harremanetan jarri beharko zara posta elektronikoz (siniestros-sp@metlife.es), +34 900 201 040 doako telefonoan 09:00etatik 21:00etara, edo fax bidez (+34 91 725 32 93).\nMetlife-k ezbeharra bideratuko du eta, hala badagokio, indemnizazioaren berri emango dio Iberdrolari, aseguratutako elektrizitate- edo gas-kontratura eraman dezan.\nElektrizitatea, iturgintza, sarrailagintza eta beirateria, 3 ordu baino gutxiagotan konponduak.\nZure etxearen eraginkortasun energetikoa balioztatuko dugu hura alokatzeko edo saltzeko.


otsaila | 2014 | Zamudioko eskola\notsaila 27, 2014 zamudiokoeskola Uncategorized\n.Entzun dugu…liburutegian lasai egon beharrean, zarataka egoten garela.\n.Entzun dugu…Guraso Elkartekoak inauterietan espaziountziz mozorrotuko direla.\n.Entzun dugu…gure eskolara Wassappeko zuzendaria etorriko dela gurekin hitz egitera.\n.Entzun dugu…eskolatik, inauteri egunerako, ginkana bat egin dutela eta altxor eder bat izkutatuta dagoela; beraz, irabazlearentzat…altxorra.\n.Eta entzun dugu… 4. , 5. eta 6. mailakoak, Madrileko Warnerrera joango direla ondo portatzen badira!\notsaila 27, 2014 martxoa 27, 2014 zamudiokoeskola Uncategorized\nAintzane gure gelara etorri zen praktikak egitera. Azarotik urtarrilerarte egon zen gurekin. Oso gustora egon zen gure artean.\nAgurtzeko eguna heldu zenean merendola ekarri zuen eta denok batera esan genion … BESTE BAT ARTE !!!\nEmozio handiko momentua izan zen berarentzat eta gu guztiontzat.\nFISIKARI / ASTRONOMOA\notsaila 20, 2014 apirila 3, 2014 zamudiokoeskola BIDAIAK\nPasa den ostiralean, gure eskolako ikasle nagusiekin hitzegiteko, Unai Ugalde Olea fisikaria etorri zen UPV / EHU tik.\nSaturno eta Jupiterren gainean hitz egin zigun: zerez osatua dauden, zein planeta handiena … Hiru astronomo famatu buruz hitz egin zigun: Galileo Galilei ( Teleskopioa asmatu zuena) , Copernico (Lurra eguzkiaren inguruan bira ematen duela teoria probatu zuena) eta beste astronomo ezagun bat; azkenik, eguzki sisteman dauden sateliteak erakutsi zizkigun.\nGero, joko txiki bat erakutsi zigun “Ikusi nuenean”. Joku honetan, bertsoka planetei buruz informazioa ematen zigun eta guk zer planetari buruz hitz egiten zuen asmatu behar genuen. Jokua bukatu ondoren pantailan orrialde elektroniko baten helbidea eman zigun: www.stellarium.org. Orrialde honetan orduro planeten jarraipena egin ahal da. Konstelazioak, izarrak eta denetarik zegoen !!!!\nEgun horretan oso ondo pasatu genuen Unai entzuten eta emandako informazioa aztertzen.\n, MAIDER ETA ISABEL (6. MAILA)\n2014KO IÑAUTERIETARAKO MOZORROAK PRESTATZEN\notsaila 20, 2014 apirila 3, 2014 zamudiokoeskola BERRIAK,Uncategorized\n6.Mailako ikasleak gela guztietatik ibili gara KUXKUXEATZEN eta hauek dira ikusitako mozorroak, prestaketa lanetan, maila ezberdinetan:\nHH osoa, LH1 eta LH2 estralurtarrez jantzita joango dira, kolore ezberdinetako kamisetak erabilita.\nLH3 A eta B izarrak,planetak,astroak…\nLH4 astronautak izango dira,\nLH5 OVNI edo plater hegalariak .\nEta gu, LH6 mailakoak, robotaren mozorroa eramango dugu.\notsaila 13, 2014 apirila 3, 2014 zamudiokoeskola Uncategorized\nGure Unibertso honetan sukaldaritzak ere bere lekua du. Hona hemen eskolako jantokian egindakoa.\nGominolak nola egin:\n-Gelatina sobre bat\n–Lehenengo, gelatina bota ontzi batean.\n–Gero, ura edo zukua berotu eta bota ontzi batera.\n–Ondoren, azukrea gehitu eta den-dena ondo nahastatu.\n–Segidan, moldetxuetara bota, bost minutu izozkailuan sartu eta ordu bete bat hozgailuan egon behar dira. Eta jateko prest! On egin!\n2. Mailakoak jantokiko monitoreekin egindako errezeta.\nIRAKURTZEA BIDAIATZEA (liburutegia)\notsaila 7, 2014 zamudiokoeskola BERRIAK\nOrain dela gutxi liburutegia zabaldu zen,eta arrakasta handia izan du.Maila guztietako umeak datoz irakurtzera;liburu guztien artean,espazioko informazioa ipuin zoragarriak,entziklopediak…Bidai honetan nahi baduzue, liburutegia bisitatu ahal duzue.Bertan maisuak eta andereñoak prest egongo dira zuei harrera egiteko.Eskerrak eman behar dizkiegu Marijo eta maisu Joni,haiek izan direlako liburutegia zabaltzeko ideia eduki zutenak.\nBAINA KONTUZ!!ARAUAK ERE BADAUDE!!:\n1)Araurik importanteena isilik egotea da.\nBeraz ,errekreo orduetan (11:00-11:30) ASKO IRAKURRI!!ZE IRAKURTZEA BIDAIATZEA DA!!!\notsaila 6, 2014 otsaila 6, 2014 zamudiokoeskola BERRIAK,Uncategorized\nOtsailaren 4an Santa Ageda bezpera izan zen eta han joan giñen danok herriko kaleetatik abestera. Ze polita den eskola osoa kalez -kale ikustea! Gure herriko plazatxo eta hainbat txokoetan abestu eta gero, udaletxe aurrean amaitu genuen. Egun hotza izan zen, baina gu bero-bero itzuli giñen eskolara ibilaldi ederra egin ondoren!